SUDERINTA

 Vilniaus Simono Stanevičiaus progimnazijos tarybos

 2017 m. liepos 26 d. nutarimu

 protokolo Nr.1-7

 SUDERTINTA

Vilniaus miesto savivaldybės administracijos Švietimo kultūros ir sporto departamento Bendrojo ugdymo skyrius

2017 m. rugpjūčio 31d.

įsakymu Nr.A15-1948/17-(2.1.4-KSI)

PATVIRTINTA

 Vilniaus Simono Stanevičiaus progimnazijos

 direktoriaus Romualdo Petrevičiaus

 2017 m. rugpjūčio mėn. 31d.

 įsakymu Nr. V-41

**VILNIAUS SIMONO STANEVIČIAUS PROGIMNAZIJOS**

**2017–2018 IR 2018–2019 MOKSLO METŲ BENDRASIS UGDYMO PLANAS**

**TURINYS**

l. Bendrosios nuostatos ....................................................................................... 3

II. Pradinio ugdymo ir pagrindinio ugdymo I dalies programų įgyvendinimo

 bendrosios nuostatos........................................................................................ 16

III. Mokinių, turinčių specialiųjų ugdymosi poreikių (išskyrus atsirandančius

 dėl išskirtinių gabumų) ugdymo organizavimas .............................................. 24

IV. Priedas Nr.1 ..................................................................................................... 28

V. Priedas Nr.2 ..................................................................................................... 30

VI. Priedas Nr.3 ..................................................................................................... 32

VII. Priedas Nr.4 .................................................................................................... 35

**VILNIAUS SIMONO STANEVIČIAUS PROGIMNAZIJOS**

**2017–2018 IR 2018–2019 MOKSLO METŲ PRADINIO UGDYMO IR**

**PAGRINDINIO UGDYMO I DALIES UGDYMO PLANAS**

**I SKYRIUS**

 **BENDROSIOS NUOSTATOS**

1. 2017–2018 ir 2018–2019 mokslo metų Vilniaus Simono Stanevičiaus progimnazijos bendrieji ugdymo planai (toliau – Bendrieji ugdymo planai) reglamentuoja pradinio, pagrindinio ugdymo I dalies programų (toliau – ugdymo programos) ir su šiomis programomis susijusių neformaliojo vaikų švietimo programų įgyvendinimą. Vadovaujantis Bendraisiais ugdymo planais ir kitais teisės aktais, sudaromi 2017–2018 ir 2018–2019 mokslo metų progimnazijos ugdymo planai.

2. Bendrojo ugdymo plano tikslas – apibrėžti bendruosius ugdymo programų vykdymo reikalavimus ir pateikti rekomendacijų progimnazijos ugdymo turiniui formuoti ir ugdymo procesui organizuoti, kad kiekvienas mokinys pasiektų asmeninės pažangos ir geresnių ugdymo(si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų visumą.

3. Bendrųjų ugdymo planų uždaviniai:

3.1. pateikti gaires progimnazijos ugdymo turiniui kurti ir jo įgyvendinimą užtikrinančiam progimnazijos ugdymo planui parengti;

3.2. nurodyti minimalų privalomą pamokų skaičių, skirtą ugdymo programoms įgyvendinti;

3.3. kurti ugdymo proceso dalyvių sąveiką (mokytojo ir mokinio, mokinio ir mokinio, mokymo ir mokymosi aplinkų) ugdymo(si) procese, siekiant personalizuoto ir savivaldaus mokymosi.

4. Bendruosiuose ugdymo planuose vartojamos sąvokos:

4.1.**Dalyko modulis** – apibrėžta, savarankiška ir kryptinga ugdymo programos dalis.

4.2. **Kontrolinis darbas** – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.

4.3.**Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.

4.4. **Mokyklos ugdymo planas** – mokykloje vykdomų ugdymo programų įgyvendinimo aprašas, parengtas vadovaujantis Bendraisiais ugdymo planais.

4.5.**Pamoka** – pagrindinė nustatytos trukmės nepertraukiamo mokymosi organizavimo forma.

4.6.**Specialioji pamoka** – pamoka mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, išskirtiniams asmens gabumams ugdyti.

4.7. **Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, padedanti įveikti mokymosi sunkumus ir sutrikimus.

4.8. Kitos Bendruosiuose ugdymo planuose vartojamos sąvokos, apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

 **PIRMASIS SKIRSNIS**

**MOKSLO METŲ TRUKMĖ. UGDYMO ORGANIZAVIMAS**

5. **Ugdymo organizavimas 1–4 klasėse:**

5.1. 2017–2018 mokslo metai.

5.1.1. Mokslo metų ir ugdymo proceso pradžia – 2017 m. rugsėjo 1 d.

 5.1.2. Ugdymo proceso trukmė – 170 ugdymo dienų.

 5.1.3. Ugdymo procese skiriamos atostogos:

|  |  |
| --- | --- |
| Rudens atostogos | 2017 m. spalio 30 d. – lapkričio 3 d. |
| Žiemos (Kalėdų) atostogos | 2017 m. gruodžio 27 d. – 2018 m. sausio 3 d. |
| Žiemos atostogos | 2018 m. vasario 19 d. – vasario 23 d. |
| Pavasario (Velykų) atostogos | 2018 m. balandžio 3 d. – balandžio 6 d. |
| Vasaros atostogos  | 2018 m. gegužės 29 d. – rugpjūčio 31 d. |

5.2. 2018–2019 mokslo metai.

5.2.1. Mokslo metų ir ugdymo proceso pradžia – 2018 m. rugsėjo 1 d.

 5.2.2. Ugdymo proceso trukmė – 175 ugdymo dienos.

5.2.3. Numatomas atostogų laikas:

|  |  |
| --- | --- |
| Rudens  | 2018 m. spalio 29 d. – lapkričio 2 d.  |
| Žiemos (Kalėdų) | 2018 m. gruodžio 27 d. – 2019 m. sausio 2 d.  |
| Žiemos | 2019 m. vasario 18 d. – vasario 22 d. |
| Pavasario (Velykų) | 2019 m. balandžio 23 d. – balandžio 26 d.  |
| Vasaros atostogos  | 2019 m. birželio 7 d. – rugpjūčio 31 d.  |

6. **Ugdymo organizavimas 5–8 klasėse:**

6.1. 2017–2018 mokslo metai.

6.1.1. Mokslo metų ir ugdymo proceso pradžia – 2017 m. rugsėjo 1 d.

6.1.2. Ugdymo proceso trukmė 5–8 klasių mokinimas – 181 ugdymo diena.

6.1.3. Ugdymo procese skiriamos atostogos:

|  |  |
| --- | --- |
| Rudens atostogos | 2017 m. spalio 30 d. – lapkričio 3 d. |
| Žiemos (Kalėdų) atostogos | 2017 m. gruodžio 27 d. – 2018 m. sausio 3 d. |
| Žiemos atostogos | 2018 m. vasario 19 d. – vasario 23 d. |
| Pavasario (Velykų) atostogos | 2018 m. balandžio 3 d. – balandžio 6 d. |
| Vasaros atostogos  | 2018 m. birželio 13 d. – rugpjūčio 31 d. |

6.2. 2018–2019 mokslo metai.

6.2.1. Mokslo metų ir ugdymo proceso pradžia – 2018 m. rugsėjo 1 d.

6.2.2. Ugdymo proceso trukmė 5–8 klasių mokiniams – 185 ugdymo dienos.

6.2.3. Numatomas atostogų laikas:

|  |  |
| --- | --- |
| Rudens atostogos | 2018 m. spalio 29 d. – lapkričio 2 d. |
| Žiemos (Kalėdų) atostogos | 2018 m. gruodžio 27 d. – 2019 m. sausio 2 d. |
| Žiemos atostogos | 2019 m. vasario 18 d. – vasario 22 d. |
| Pavasario (Velykų) atostogos | 2019 m. balandžio 23 d. – balandžio 26 d. |
| Vasaros atostogos  | 2019 m. birželio 19 d. – rugpjūčio 31 d. |

7. Progimnazija, įgyvendinanti pradinio, pagrindinio ugdymo 1 dalies programą, ugdymo procesą skirsto pusmečiais.

7.1. 2017–2018 mokslo metams nustatyta ši ugdymo laikotarpių trukmė:

 1 pusmetis – 2017 m. rugsėjo 1 d. – 2018 m. sausio 19 d.

 2 pusmetis – 2018 m. sausio 20 d. – 2018 m. gegužės 28 d. (1–4 klasių mokiniams),

 2018 m. birželio 12 d. (5–8 klasių mokiniams).

7.2. 2018–2019 mokslo metams numatoma tokia ugdymo laikotarpių trukmė:

 1 pusmetis – 2018 m.rugsėjo 1 d. – 2019 m. sausio 31 d.

 2 pusmetis – 2019 m.vasario 1 d. – 2019 m. birželio 6 d. (1–4 klasių mokiniams),

 2019 m. birželio 18 d. (5–8 klasių mokiniams).

8. 2017–2018 mokslo metais vyks netradicinio ugdymo dienos:

* Simono Stanevičiaus vardo minėjimo diena – spalio 26 d. (ketvirtadienis);
* Karjeros diena – lapkričio 21 d. (antradienis). (Švietimo, kultūros ir sporto departamento siūlymas);
* Kalėdinių renginių diena – gruodžio 22 d. (penktadienis);
* Sporto diena – sausio 31 d. (trečiadienis);
* Valstybės Nepriklausomybės atkūrimo dienos minėjimas – vasario 16 d. (penktadienis). (Švietimo, kultūros ir sporto departamento siūlymas);
* Atvirų durų diena. Kaziuko mugė – kovo 3d. (šeštadienis);
* Pilietiškumo diena (Lietuvos nepriklausomybės atkūrimo dienos minėjimas) – kovo 9 d. (penktadienis). (Švietimo, kultūros ir sporto departamento siūlymas);
* Muziejų diena (kultūrinė) – balandžio 25 d. (trečiadienis). (Švietimo, kultūros ir sporto departamento siūlymas);
* Sveikatingumo (sveikos gyvensenos, sporto) diena – gegužės 15 d. (antradienis). (Švietimo, kultūros ir sporto departamento siūlymas);
* Šeimų šventė – gegužės 25 d. (penktadienis).

 9. 2018-2019 mokslo metais numatomos šios netradicinio ugdymo dienos:

 2018 m. spalis – Simono Stanevičiaus vardo minėjimo diena.

 2018 m. lapkritis – Diena ,,Mokomės su tėveliais“.

 2018 m. lapkritis – Karjeros diena.

 2018 m. gruodis – Sveikatingumo ir sporto diena.

 2018 m. gruodis – Kalėdinių renginių diena.

 2019 m. sausis – Menų diena.

 2019 m. vasaris – Muzikos šventė.

 2019 m. vasaris – dalyvavimas Knygų mugėje.

 2019 m. vasaris – Lietuvos valstybės atkūrimo dienos minėjimas.

 2019 m. vasaris – Atvirų durų diena (šeštadienis).

 2019 m. kovas – Teatro diena.

 2019 m. balandis – Projektinių veiklų pristatymo diena.

 2019 m. gegužė – Sveikatingumo ir sporto šventė.

 2019 m. gegužė – Šeimų šventė (šeštadienis)

 2019 m. gegužė – Kultūrinė (muziejų) diena.

10. Pagrindinė ugdymo proceso organizavimo forma – pamoka.

11. Progimnazijos vadovas, esant aplinkybėms, keliančioms pavojų mokinių sveikatai bei gyvybei ar paskelbus ekstremaliąją padėtį, priima sprendimus dėl ugdymo proceso koregavimo. Ekstremalioji padėtis – tai padėtis, kuri susidaro dėl kilusio ekstremalaus (gamtinio, techninio, ekologinio ar socialinio) įvykio ir kelia didelį pavojų žmonių gyvybei ar sveikatai, turtui, gamtai arba lemia žmonių žūtį, sužalojimą ar didelius turtinius nuostolius. Sprendimą dėl ekstremaliosios padėties paskelbimo nelaimės apimtoje savivaldybės teritorijoje priima savivaldybės administracijos direktorius. Progimnazijos vadovas apie priimtus sprendimus dėl ugdymo proceso koregavimo informuoja savivaldybės vykdomąją instituciją ar jos įgaliotą asmenį.

12. Jei oro temperatūra 20 laipsnių šalčio ar žemesnė, į progimnaziją gali nevykti 1–4 ir 5 klasių mokiniai, esant 25 laipsniams šalčio ar žemesnei temperatūrai – ir kitų klasių mokiniai. Ugdymo procesas, atvykusiems į progimnaziją mokiniams, vykdomas. Mokiniams, neatvykusiems į progimnaziją, mokymuisi reikalinga informacija skelbiama progimnazijos internetinėje svetainėje ir / arba elektoriniame dienyne. Šios dienos įskaičiuojamos į ugdymo dienų skaičių.

 **ANTRASIS SKIRSNIS**

**PROGIMNAZIJOS UGDYMO TURINIO ĮGYVENDINIMAS. PROGIMNAZIJOS UGDYMO PLANO RENGIMAS**

13. Progimnazijos ugdymo turinys formuojamas pagal progimnazijos tikslus, konkrečius mokinių ugdymo(si) poreikius ir įgyvendinamas vadovaujantis Pradinio, pagrindinio ugdymo I dalies programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – Pagrindinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“ (toliau – Geros mokyklos koncepcija), Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas) ir kt.

14. Progimnazijos ugdymo planas – tai ugdymo turinio įgyvendinimo, vadovaujantis progimnazijos susitarimais, bendrųjų ugdymo planų bendrosiomis nuostatomis ir bendrąjį ugdymą reglamentuojančiais kitais teisės aktais, aprašas. Progimnazijos ugdymo plane, atsižvelgiant į progimnazijos kontekstą, pateikiami konkretūs ugdymo proceso organizavimo sprendimai pradinio ir pagrindinio ugdymo I dalies bendrosioms programoms įgyvendinti.

15. Rengiant progimnazijos ugdymo planą, progimnazija remiasi švietimo stebėsenos, mokinių pasiekimų ir pažangos vertinimo ugdymo procese duomenimis ir informacija, nacionalinių mokinių pasiekimų patikrinimo, nacionalinių ir tarptautinių mokinių pasiekimų tyrimų rezultatais, progimnazijos veiklos įsivertinimo ir išorinio vertinimo duomenimis.

16. Pradinio ir pagrindinio ugdymo I dalies bendrosiose programose dalyko turinys pateikiamas dvejiems mokslo metams. Bendruosiuose ugdymo planuose nurodomas minimalus pamokų skaičius, skirtas dalyko bendrajai programai įgyvendinti per dvejus mokslo metus.

**17**. **Bendrieji kalbos ugdymo reikalavimai progimnazijoje**:

17.1. mokinių kalba privalo rūpėti visų dėstomųjų dalykų mokytojams ir kitiems pedagogams;

17.2. mokytojo kalba turi būti taisyklingos ir kultūringos kalbos pavyzdys mokiniams;

17.3. per visų dalykų pamokas mokiniai turi siekti kalbėti taisyklinga bendrine lietuvių kalba, mokytis taisyklingai kirčiuoti ir užrašyti dalyko sąvokas;

17.4. pamokoje naudojamų vaizdinių priemonių, teksto, užrašų, įrašų ir kitos didaktinės medžiagos kalba turi atitikti bendrinės lietuvių kalbos reikalavimus;

17.5. visus viešai skelbiamus raštus, vaizdinę informaciją tiek mokytojai, tiek mokiniai publikuoja parengtą tik pagal taisyklingos kalbos reikalavimus bei estetiškai apiformintą;

17.6. lietuvių kalbos mokytojai padeda kitų dalykų mokytojams mokinių kalbos ugdymo klausimais, supažindina juos su aktualiausiomis kalbos kultūros problemomis, informuoja apie naujausią literatūrą, nagrinėjančią kalbos vartoseną;

 17.7. bendrųjų kalbos ugdymo reikalavimų vykdymo kontrolę atlieka mokyklos vadovai;

17.8. skaitymo, rašymo, kalbėjimo ugdymas vyksta per visų dalykų pamokas;

17.9. mokiniai skatinami rišliai ir taisyklingai reikšti mintis žodžiu ir raštu;

17.10. visų dalykų mokytojai nuolat taiso mokinių šnekamosios kalbos klaidas;

17.11. vertinant mokinių atsiskaitomuosius darbus, rašytinės ir sakytinės kalbos taisyklingumas laikomas svarbiu vertinimo kriterijumi:

* + 1. šį kriterijų dalykų mokytojai užfiksuoja savo taikomoje vertinimo sistemoje, su juo supažindina mokinius ir jų tėvus (globėjus, rūpintojus);
		2. vertindamas rašto darbus, kiekvieno dalyko mokytojas atsižvelgia į mokinių raštingumą: 9 – 10 balų nevertinami darbai, kurie parašyti sunkiai įskaitomu raštu, netvarkingai, padaryta daugiau negu 15 rašybos, skyrybos klaidų (klaidas kitų dalykų mokytojai žymi tik iki minėtos ribos);
		3. dalykų mokytojai reikalauja, kad mokiniai taisytų rašto darbų klaidas, klaidų taisymą kiekvienas mokytojas vertina pagal savo susikurtą vertinimo sistemą;

 17.12. mokinių sąsiuviniai turi būti švarūs, tvarkingi, aplenkti, viršeliai užrašyti pagal dalyko mokytojo pateiktus reikalavimus;

 17.13. sąsiuviniuose mokiniai skatinami rašyti aiškiai ir tvarkingai, turi būti rašoma pamokos tema ir data;

 17.14. informacinių technologijų pamokose naudojamasi lietuviška aplinka.

 18**. Ugdymo turinio planavimas ir įgyvendinimo stebėsena**.

 18.1. Ilgalaikius dalykų ugdymo planus, neformaliojo švietimo programas, klasių auklėtojų veiklos programas rengia dalyko mokytojas, būrelio vadovas, auklėtojas mokslo metams laikydamiesi Bendrųjų ugdymo (Atnaujintos Pradinio ir pagrindinio ugdymo bendrosios programos, patvirtintos Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433) programų reikalavimų. Svarbiausia planų paskirtis – užtikrinti ugdymo sklandumą ir kokybę. Rengdami ilgalaikius ugdymo planus mokytojai naudojasi Švietimo plėtotės centro metodininkų kartu su mokytojais praktikais parengtais ir paskelbtais (<http://www.upc.smm.lt/suzinokime/planai/>) (dalykų ilgalaikių planų pavyzdžiais, juos koreguodami arba susikuria savo planus. Mokytojai taip pat gali pasinaudoti leidyklų siūlomais pagal atnaujintas Bendrąsias programas parengtais planais ir juos koreguoti pagal mokyklos priimtus susitarimus ir / ar klasės mokinių poreikius. Ilgalaikiai ugdymo planai aptariami mokytojų metodinėse grupėse. Teikiamus tvirtinti ilgalaikius planus vizuoja mokytojų metodinių grupių pirmininkai. Ilgalaikiai planai teikiami tvirtinti 1–4 ir 5–8 klasių pavaduotojoms ugdymui. Progimnazija rūpinasi vadovėlių ir mokymo priemonių atnaujinimu ir įsigijimu (priedas Nr.4)

 18.2. Mėnesiui rengiamas lankytinų pamokų planas. Pamokas stebi direktorius, direktoriaus pavaduotojos ugdymui bei mokytojos. Direktoriaus pavaduotoja ugdymui organizuoja stebėtų pamokų aptarimus, analizuoja jas ir teikia rekomendacijas bei patarimus.

 18.3. Bendruosiuose ugdymo planuose nenumatytais atvejais progimnazija ugdymo proceso metu gali koreguoti progimnazijos ugdymo planą arba mokinio individualų ugdymo planą, atsižvelgdama į mokymo lėšas ir išlaikydama minimalų pamokų skaičių dalykų bendrosioms programoms įgyvendinti. Progimnazijos ugdymo plane gali būti įteisinti sprendimai ir nenumatyti Bendruosiuose ugdymo planuose, jei jiems įgyvendinti pakanka mokymo lėšų ir pritaria Progimnazijos taryba ir savininko teises ir pareigas įgyvendinanti savivaldybės vykdomoji institucija ar jos įgaliotas asmuo.

 18.4. Progimnazijos ugdymo planą progimnazijos vadovas tvirtina iki mokslo metų pradžios, suderinęs su Progimnazijos taryba, savivaldybės vykdomąja institucija ar jos įgaliotu asmeniu.

**TREČIASIS SKIRSNIS**

**MOKINIO GEROVĖS UŽTIKRINIMAS IR SVEIKATOS UGDYMAS PROGIMNAZIJOJE**

19. Progimnazija, įgyvendindama pradinio ir pagrindinio ugdymo I dalies programas, sudaro sąlygas mokiniui mokytis mokinių, mokinių ir mokytojų, kitų progimnazijos darbuotojų pagarba vienas kitam grįstoje psichologiškai, dvasiškai ir fiziškai sveikoje ir saugioje aplinkoje, užtikrina tinkamą ir savalaikį reagavimą į patyčių ir smurto apraiškas. Progimnazijoje mokiniui saugia ir palankia ugdymosi aplinka rūpinasi ir mokinio gerovės užtikrinimo klausimus sprendžia progimnazijos vaiko gerovės komisija, kuri vadovaujasi Progimnazijos vaiko gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. balandžio 11 d. įsakymu Nr. V-579 „Dėl Mokyklos vaiko gerovės komisijos sudarymo ir jos darbo organizavimo tvarkos aprašo patvirtinimo“.

20. Progimnazija, įgyvendindama progimnazijos ugdymo turinį, organizuoja kryptingas sveikos gyvensenos stiprinimo ir prevencines veiklas: vykdo nuoseklią ir ilgalaikę socialines ir emocines kompetencijas ugdančią prevencinę programą, apimančią patyčių, smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą ir sudaro sąlygas kiekvienam mokiniui nuolat joje dalyvauti, įgyvendindama Smurto prevencijos įgyvendinimo mokyklose rekomendacijas, patvirtintas Lietuvos Respublikos švietimo ir mokslo ministro 2017 m. kovo 2 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“. Progimnazija vykdo mokinių socialinių ir emocinių kompetencijų ugdymą: integruojant į dalykų ugdymo turinį (dorinis ugdymas); įgyvendinant socialinių įgūdžių programas („Tiltai“, „Antras žingsnis“); integruojant į neformaliojo vaikų švietimo veiklas; organizuojant prasmingas bendruomeniškumą, savanorystę, pilietiškumą, saviraišką skatinančias veiklas. Progimnazija vykdys Tarptautinę mokytojų ugdymo įgūdžių tobulinimo programą „Golden 5“ („Auksinis penketas“). Programa skirta mokytojams klasės valdymo atmosferos, mokymosi rezultatų gerinimui.

21. Progimnazija sudaro galimybes mokiniui prieš pamokas ar / ir tarp pamokų užsiimti fiziškai aktyvia veikla, kuri praplečia kūno kultūros pamokų turinį.

22. Progimnazija, įgyvendindama mokyklos ugdymo turinį, vadovaujasi Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma).

23. Į progimnazijos ugdymo turinį integruojama Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai programos patvirtinimo“ (toliau – sveikatos programa). Progimnazija priima sprendimą dėl programos įgyvendinimo būdų – integruoti į gamtos mokslų dalykų turinį, bendradarbiaujant su Vilniaus Visuomenės sveikatos biuru bei Všį Šeškinės poliklinika, organizuoti paskaitas mokinimas bei tėvams (globėjams, rūpintojams).

**KETVIRTASIS SKIRSNIS**

**PAŽINTINIŲ, KULTŪRINIŲ, SOCIALINIŲ IR PILIETINIŲ VEIKLŲ PLĖTOJIMAS**

 24. Progimnazija, siekdama nuosekliai ugdyti mokinių kompetencijas, progimnazijos ugdymo turinyje susieja formaliąsias socialinio ugdymo pamokas (istorija, geografija) su neformaliosiomis praktinėmis veiklomis:

24.1. pažintinėmis ir kultūrinėmis veiklomis, sudarydama galimybes mokiniams lankytis muziejų, bibliotekų organizuojamose programose ir renginiuose. Mokiniai, dalyvaudami šiose veiklose, turi turėti kūrybines galimybes gilinti savo žinias, tobulinti pažintines kompetencijas ir ugdytis vertybines nuostatas;

24.2. veiklomis, skatinančiomis pilietinį įsitraukimą, ugdančiomis gebėjimą priimti sprendimus ir motyvaciją dalyvauti progimnazijos ir vietos bendruomenės veiklose. Šios veiklos turi padėti mokiniams teorines pilietiškumo žinias įprasminti praktinėje ar projektinėje veikloje, bendradarbiaujant su įvairiomis vaikų ir jaunimo organizacijomis, interesų grupėmis, valdžios ir savivaldos institucijomis;

24.3. veiklomis, padedančiomis mokiniams ugdytis medijų ir informacinį raštingumą;

24.4. socialinėmis (karitatyvinėmis) veiklomis, padedančiomis mokiniams ugdytis pagarbos, rūpinimosi, pagalbos kitam ir kitokiam vertybines nuostatas. Šios veiklos sudaro galimybes mokiniui ugdytis praktines socialines kompetencijas, įgyjant realios globos patirties.

25. Mokiniui, kuris mokosi:

25.1. pagal pradinio ir pagrindinio ugdymo I dalies programas pažintinė, kultūrinė, meninė, kūrybinė veikla (toliau – pažintinė kultūrinė veikla) yra privaloma sudėtinė ugdymo proceso veiklos dalis. Šiai veiklai per mokslo metus skiriama iki 60 pamokų (iki 10 dienų). Ši veikla turi būti organizuojama ne tik progimnazijoje, bet ir kitose aplinkose: pavyzdžiui, muziejuose, atviros prieigos centruose, virtualiosiose mokymosi aplinkose. Ji organizuojama nuosekliai per visus mokslo metus progimnazijos ugdymo plane nustatytu laiku.

25.2. pagal pagrindinio ugdymo I dalies programą privaloma socialinė-pilietinė veikla, kuriai skiriama ne mažiau kaip 10 valandų (pamokų) per mokslo metus (priedas Nr. 1).

**PENKTASIS SKIRSNIS**

**MOKINIŲ MOKYMOSI KRŪVIO REGULIAVIMAS**

 26. Siekiant tausoti mokinio sveikatą, progimnazijoje atliekama nuosekli mokinių mokymosi krūvio stebėsena. Mokiniui mokymosi krūvis per savaitę turi būti optimalus ir paskirstytas proporcingai. Penktadienį organizuoti 5 pamokas per dieną.

 27. Mokiniui, kuris mokosi pagal pagrindinio ugdymo I dalies programą, negali būti daugiau kaip 7 pamokos per dieną.

 28. Progimnazija užtikrina, kad mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokinius būtina informuoti ne vėliau kaip prieš savaitę. Kontroliniai darbai negali būti rašomi po ligos, atostogų, nerekomenduojami po šventinių dienų.

29. Progimnazija užtikrina, kad namų darbai:

29.1. atitiktų mokinio galias;

29.2. būtų naudingi grįžtamajai informacijai apie mokinio mokymąsi gauti, tolesniam mokymuisi;

29.3. nebūtų užduodami atostogoms;

29.4. nebūtų skirti dėl įvairių priežasčių neįvykusių pamokų turiniui įgyvendinti.

30. Progimnazijoje esant mokinių, kurie mokosi pagal pradinio ir pagrindinio ugdymo I dalies programas ir negali tinkamai atlikti namų darbų dėl nepalankių socialinių ekonominių kultūrinių sąlygų namuose, sudaromos sąlygos juos atlikti progimnazijoje arba nukreipti į Dienos centrą.

31. Penktų klasių mokiniams, kurie pradeda mokytis pagal pagrindinio ugdymo programos I dalį, skiriamas minimalus privalomų pamokų skaičius. 5–8 mokiniams didesnis už minimalų privalomų pamokų skaičių dalykams mokytis skiriamas suderinus su mokinių tėvais (globėjais, rūpintojais).

32. Mokiniui, kuris mokosi pagal pagrindinio ugdymo I dalies programą, maksimalus pamokų skaičius per savaitę gali būti ne daugiau nei 10 procentų didesnis už minimalų mokiniui skiriamų pamokų skaičių, nurodytą Bendrųjų ugdymo planų 124 punkte.

33. Mokymosi pagalbai skiriama trumpalaikių ar ilgalaikių konsultacijų. Trumpalaikės konsultacijos (trumpesnės už pamokos trukmę) neįskaitomos į mokinio mokymosi krūvį, o ilgalaikės (trukmė lygi pamokos trukmei) įskaitomos į mokymosi krūvį. Mokinių tėvai (globėjai, rūpintojai) elektroniniu dienynu ar kitu būdu informuojami apie mokiniui siūlomą suteikti mokymosi pagalbą, apie mokinio daromą pažangą.

34. Mokinys progimnazijos vadovo įsakymu gali būti atleidžiamas nuo pamokų tų dalykų, kurių jis yra nacionalinių ar tarptautinių olimpiadų, konkursų per einamuosius mokslo metus nugalėtojas: nuo dailės, muzikos, šokio, kūno kultūros, išimties atvejais – ir nuo kitų dalykų pamokų (ar jų dalies) lankymo, jei jis mokosi neformaliojo vaikų švietimo ir formalųjį švietimą papildančio ugdymo mokyklose pagal atitinkamas formalųjį švietimą papildančio ugdymo programas (ar yra jas baigęs) ar kitas neformaliojo vaikų švietimo programas. Sprendimas priimamas dalyko, nuo kurio pamokų mokinys atleidžiamas, mokytojui susipažinus su formalųjį švietimą papildančio ugdymo ar neformaliojo vaikų švietimo programomis. Šių programų turinys turi derėti su Bendrųjų programų turiniu.

35. Mokinys, atleistas nuo atitinkamų menų ar sporto srities dalykų pamokų, jų metu gali užsiimti kita veikla arba mokytis individualiai. Progimnazija užtikrina nuo pamokų atleistų mokinių saugumą ir užimtumą. Kai šios pamokos pagal pamokų tvarkaraštį yra pirmosios ar paskutinės, už mokinių saugumą atsako tėvai (globėjai, rūpintojai). Apie tai progimnazija informuoja tėvus.

36. Progimnazija priima sprendimus dėl menų ir sporto srities ar kūno kultūros dalykų, o išimties atvejais – ir kitų dalykų vertinimų, gautų, mokantis pagal formalųjį švietimą papildančias programas, įskaitymo ir konvertavimo į pažymiais pagal dešimtbalę vertinimo sistemą.

**ŠEŠTASIS SKIRSNIS**

**MOKINIŲ MOKYMOSI PASIEKIMŲ IR PAŽANGOS VERTINIMAS**

**PRADINIŲ KLASIŲ MOKINIŲ MOKYMOSI PASIEKIMŲ IR PAŽANGOS VERTINIMAS**

37. Mokinių pasiekimai ir pažanga vertinami vadovaujantis Lietuvos Respublikos švietimo ir mokslo ministro patvirtintais teisės aktais, reglamentuojančiais bendrojo ugdymo programose dalyvaujančių mokinių mokymosi pasiekimų vertinimą, vertinimo rezultatų panaudojimą ir Bendrąja programa.

38. Mokytojas numato mokinių ugdymosi pasiekimus ir vertinimą vadovaudamasis progimnazijoje priimtais susitarimais dėl ugdymo turinio planavimo ir pasiekimų vertinimo, atsižvelgdamas į klasės mokinių mokymosi rezultatus, ugdymosi poreikius ir galimybes. Numatydamas 1 klasės mokinių pasiekimus ir vertinimą, mokytojas susipažįsta su priešmokyklinio ugdymo pedagogo ar švietimo pagalbos specialisto, jeigu buvo teikta pagalba, parengtomis rekomendacijomis pradinių klasių mokytojui apie vaiko pasiekimus.

39. Vertinant mokinių pasiekimus ir pažangą, taikomas formuojamasis ugdomasis, diagnostinis, apibendrinamasis sumuojamasis vertinimas:

39.1. formuojamasis ugdomasis vertinimas atliekamas nuolat ugdymo proceso metu teikiant mokiniui informaciją (dažniausiai žodžiu, o prireikus ir raštu, t. y. parašant komentarą) apie jo mokymosi eigą, pasiekimus ar nesėkmes;

39.2. diagnostinis vertinimas pagal iš anksto aptartus su mokiniais vertinimo kriterijus paprastai atliekamas tam tikro ugdymo(si) etapo pradžioje ir pabaigoje, siekiant nustatyti esamą padėtį: kokie yra mokinio pasiekimai ir padaryta pažanga, numatyti tolesnio mokymosi galimybes;

39.2.1. atsižvelgiant į tai, ką norima įvertinti (vertinimo tikslas), gali būti taikomi įvairūs diagnostinio vertinimo būdai: projektiniai, kontroliniai darbai, testai ir kt. Per dieną neturėtų būti atliekamas daugiau kaip vienas diagnostinis darbas;

39.2.2. informacija apie mokymosi pasiekimus (kontrolinių darbų, testų ir kitų užduočių atlikimo) mokiniams ir tėvams (globėjams, rūpintojams) teikiama trumpais komentarais, lygiai nenurodomi, taip pat nenaudojami pažymių pakaitai (raidės, ženklai, simboliai ir pan.);

39.2.3. mokytojas renkasi vertinimo informacijos kaupimo būdus ir formas (pvz., vertinimo aplanką, vertinimo aprašą, pasiekimų knygelę ar kt.);

39.3. apibendrinamasis sumuojamasis vertinimas atliekamas ugdymo laikotarpio ir pradinio ugdymo programos pabaigoje. Pusmečio mokinių pasiekimai apibendrinami vertinant mokinio per progimnazijoje nustatytą ugdymo laikotarpį padarytą pažangą, orientuojantis į Bendrojoje programoje aprašytus mokinių pasiekimų lygių požymius, ir įrašomi:

39.3.1. pradinio ugdymo dienyne (toliau – Dienynas) arba elektroniniame dienyne:

39.3.1.1. mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui, nepasiekus patenkinamo pasiekimų lygio, įrašoma „nepatenkinamas“;

39.3.1.2. dorinio ugdymo pasiekimai įrašomi atitinkamoje Dienyno skiltyje, nurodoma padaryta arba nepadaryta pažanga: „p. p.“ arba „n. p.“;

39.3.1.3. specialiųjų ugdymosi poreikių turinčių mokinių, ugdomų pagal pradinio ugdymo individualizuotą programą padaryta arba nepadaryta pažanga fiksuojama atitinkamoje Dienyno skiltyje įrašant „p. p.“ arba „n. p.“;

39.3.2. progimnazijos / mokytojo pasirinktoje pasiekimų vertinimo (informacijos fiksavimo) formoje (pvz., mokinių pasiekimų ir pažangos įvertinimo apraše, vertinimo aplankuose, pasiekimų knygelėse, elektroniniame dienyne ar kt.);

39.3.3. baigus pradinio ugdymo programą, rengiamas Pradinio ugdymo programos baigimo pasiekimų ir pažangos vertinimo aprašas. Aprašo kopija perduodama progimnazijai, kurioje mokinys mokysis pagal pagrindinio ugdymo programą.

**5**–**8 KLASIŲ MOKINIŲ MOKYMOSI PASIEKIMŲ IR PAŽANGOS VERTINIMAS**

40. Vertinant mokinių pasiekimus ir pažangą vadovaujamasi Ugdymo programų aprašu, Pagrindinio ugdymo bendrosiomis programomis, Nuosekliojo mokymosi pagal bendrojo ugdymo programas tvarkos aprašu ir kitais teisės aktais, reglamentuojančiais mokinių pasiekimų ir pažangos vertinimą.

41. Progimnazija parengia Mokinių pasiekimų ir pažangos tvarkos aprašą, kurį tvirtina progimnazijos vadovas ir skelbia mokyklos internetinėje svetainėje.

42. Progimnazija priima sprendimus:

42.1. dėl mokinio pasiekimams ir pažangai vertinti ar / ir įvertinti būdų ir priemonių;

42.2. dėl mokinių pasiekimų ir pažangos vertinimo formų dermės užtikrinimo.

43. Mokytojai, švietimo pagalbos specialistai, planuodami mokinių, pradedančių mokytis pagal Pagrindinio ugdymo programą, ugdymo organizavimą, atsižvelgia į Pradinio ugdymo programos baigimo pasiekimų ir pažangos vertinimo apraše pateiktą informaciją.

44. Progimnazijos ugdymo procese derinamas formuojamasis, diagnostinis ir apibendrinamasis vertinimas.

45. Formuojamojo vertinimo paskirtis – padėti mokiniui mokytis, teikti ir gauti grįžtamąjį ryšį, stebėti daromą pažangą, suteikti pagalbą laiku, siekiant pagerinti mokinio pasiekimus.

Progimnazija diegia individualios mokinio pažangos stebėjimo sistemą. Individualios mokinio pažangos vertinime dalyvauja pats mokinys, jo tėvai (globėjai, rūpintojai), ugdantys mokytojai ir kiti švietimo specialistai. Atsižvelgiant į vertinimo informaciją, koreguojamas mokinio mokymasis.

46. Diagnostiniu vertinimu nustatomi mokinio pasiekimai ir pažanga, kad būtų galima tikslingai planuoti tolesnį mokymąsi, suteikti mokymosi pagalbą sunkumams įveikti. Mokinio pasiekimų diagnostinis vertinimas progimnazijoje atliekamas reguliariai. Diagnostinio vertinimo metu mokinio pasiekimai įvertinami progimnazijoje sutarta forma. Gauta informacija remiamasi analizuojant mokinių pažangą ir poreikius, keliant tolesnius mokymo ir mokymosi tikslus.

47. Mokinių pasiekimai baigiantis ugdymo laikotarpiui apibendrinami atsižvelgiant į bendrosiose programose pateiktus mokinių pasiekimų lygių požymių aprašymus ir įvertinami 10 balų sistemos pažymiais ar įrašu „įskaityta“, „neįskaityta“ arba „atleista“. Įrašas „atleista“ įrašomas, jeigu mokinys yra atleistas pagal gydytojo rekomendaciją ir progimnazijos direktoriaus įsakymą. Specialiosios medicininės fizinio pajėgumo grupės mokinių pasiekimai kūno kultūros pratybose vertinami įrašu „įskaityta“ arba „neįskaityta“.

48. Ugdymo laikotarpio pabaigoje mokinio ugdymo pasiekimus apibendrina ir fiksuoja jį ugdęs dalyko mokytojas arba kitas teisės aktais nustatytas asmuo. Vertinimo kriterijai mokinio pasiekimams įvertinti turi būti susieti su bendrosiose programose konkretaus dalyko aprašytais vertinimo aprašais ir žinomi besimokančiajam.

49. Jeigu mokinys:

49.1. neatliko progimnazijos numatytos vertinimo užduoties, progimnazija numato laiką, per kurį jis turi atsiskaityti, ir suteikia reikiamą mokymosi pagalbą iki mokiniui atsiskaitant. Jeigu mokinys ugdymo laikotarpiu per progimnazijos numatytą laiką neatsiskaitė ir nepademonstravo pasiekimų, numatytų Pagrindinio ugdymo bendrosiose programose, jo pasiekimai prilyginami žemiausiam dešimties balų sistemos įvertinimui „labai blogai“;

49.2. neatliko progimnazijos numatytu laiku vertinimo užduočių dėl svarbių, progimnazijos vadovo pateisintų priežasčių, ugdymo laikotarpio pabaigoje fiksuojamas įrašas „atleista“. Tokiais atvejais mokiniams, sugrįžusiems į ugdymo procesą, turi būti suteikta reikiama mokymosi pagalba.

50. Progimnazija Nacionaliniame mokinių pasiekimų patikrinime dalyvauja progimnazijos savininko teises ir pareigas įgyvendinančios institucijos arba progimnazijos vadovo sprendimu. Mokinio pasiekimų rezultatai neįskaičiuojami į ugdymo laikotarpio įvertinimą.

51. Progimnazija apie mokinių mokymosi pažangą ir pasiekimus mokinius ir jų tėvus (globėjus, rūpintojus) informuoja progimnazijos nustatyta tvarka vadovaujantis Lietuvos Respublikos asmens duomenų teisinės apsaugos įstatymo reikalavimais.

**SEPTINTASIS SKIRSNIS**

**MOKYMOSI PASIEKIMŲ GERINIMAS IR MOKYMOSI PAGALBOS TEIKIMAS, ĮGYVENDINANT PRADINIO IR PAGRINDINIO UGDYMO I DALIES PROGRAMAS**

 52. Progimnazija siekia sudaryti sąlygas kiekvienam mokiniui mokytis pagal jo gebėjimus ir pasiekti kuo aukštesnių ugdymosi rezultatų.

 53. Direktoriaus pavaduotojos ugdymui atsakingos už mokymosi pasiekimų 1–4, 5–8 klasėse stebėsenos koordinavimą ir mokymosi pagalbos organizavimą.

 54. Mokymosi procesas progimnazijoje nuolat stebimas ir nustatomi mokiniui kylantys mokymosi sunkumai. Apie atsiradusius sunkumus informuojami progimnazijos švietimo pagalbos specialistai, mokinio tėvai (globėjai, rūpintojai) ir kartu nutariama, kaip bus organizuojama veiksminga mokymosi pagalba mokiniui.

 55. Mokymosi pagalba mokiniui suteikiama, kai jo pasiekimų lygis vieno (ar kelių dalykų) žemesnis nei numatyta Pradinio ir pagrindinio ugdymo bendrosiose programose ir mokinys nedaro pažangos dėl šių priežasčių:

 55.1. kai mokinys dėl ligos ar kitų priežasčių praleido daug pamokų;

 55.2. kai kontrolinis darbas ar kitos užduotys įvertinamos nepatenkinamai ar kai iš konkretaus dalyko iš eilės gauna kelis nepatenkinamus įvertinimus;

 55.3. kai mokinys nori pagerinti mokymosi pasiekimus ar plėtoti išskirtinius gebėjimus.

 56. Pagalba mokymosi sunkumams įveikti yra teikiama:

 56.1. dalyko pamokose koreguojant mokiniui skiriamas užduotis, pritaikant ugdymosi metodus;

 56.2. mokiniui individualiai ar mokinių grupei suteikiant trumpalaikes ar ilgalaikes dalyko konsultacijas;

 56.3. organizuojant mokinių pagalbą vienų kitiems.

 57. Mokymosi pagalbos teikimo dažnumas ir laikas priklauso nuo mokinio poreikių ir mokančio mokytojo rekomendacijų.

 58. Pagalba mokymosi sunkumams įveikti arba siekiantiems aukštesnių ugdymosi rezultatų teikiama panaudojant pamokas, skirtas mokinio ugdymosi poreikiams tenkinti.

 59. Teikiant mokymosi pagalbą, sudaromos paralelinių klasių mokinių, kuriems reikia panašaus pobūdžio pagalbos, grupės. Konsultacijų tvarkaraštis tvirtinamas progimnazijos direktoriaus įsakymu.

 60. Teikiamos mokymosi pagalbos veiksmingumas analizuojamas ir sistemingai aptariamas progimnazijos bendruomenėje. Mokytojams sudaromos galimybės tobulinti dalykines kompetencijas ir gebėjimus, individualizuoti mokymą, organizuoti ugdymosi procesą įvairių gebėjimų ir poreikių mokiniams.

 61. Priemones, skirtas mokinių pasiekimams gerinti, progimnazija, atsižvelgdama į esamus mokinių pasiekimus, nacionalinių ir tarptautinių mokinių pasiekimų tyrimų duomenis, standartizuotų testų rezultatus, numato progimnazijos veiklos plane.

**AŠTUNTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS PROGIMNAZIJOJE**

 62. Progimnazija sudaro galimybes kiekvienam mokiniui, ypatingai turinčiam nepalankias socialines, ekonomines, kultūrines sąlygas namuose, turintiems specialiųjų ugdymosi poreikių pasirinkti jo poreikius atliepiančias įvairių krypčių neformaliojo vaikų švietimo programas **(priedas Nr.2)**.

**DEVINTASIS SKIRSNIS**

**UGDYMO TURINIO INTEGRAVIMAS**

 63. Integruojamųjų dalykų turinys numatomas ilgalaikių planų skiltyje „Integracija“:

 63.1. tarpdalykinė integracija vykdoma pagal bendrus susitarimus tarp atskirų dalykų mokytojų;

 63.2. integruojamų pamokų turinys įrašomas abiejų dalykų apskaitai skirtuose puslapiuose elektroniniame dienyne: fiksuojama pagrindinės pamokos tema ir klasės darbas bei integruotos pamokos aprašymas. Pastaba. Pamoką veda du mokytojai / pedagoginiai darbuotojai;

 63.3. konkrečias integruojamų programų temas mokytojai pasirenka ir fiksuoja savo dalyko ilgalaikiuose planuose (per mokslo metus koreguojama), elektroniniame dienyne, klasės vadovai – veiklos planuose ir elektroninio dienyno skiltyje „Klasių veiklos“ bei pasirenka atitinkamą veiklos rūšį.

 64. Vykdoma ši tarpdalykinė integracija:

 64.1. lietuvių kalbos ir pilietiškumo ugdymo pagrindų mokymas (laisvės kovų istorija), gilinant mokinių raštingumą 5–8 progimnazijos klasėse po vieną valandą;

 64.2. integruojamosios programos į formaliąją veiklą:

|  |  |  |  |
| --- | --- | --- | --- |
| **Integruojamosios****programos** | Klasė | Dalykas, į kurįintegruojama | Valandos |
| Ugdymas karjerai. | 1-4,5–8klasės | Į visų mokomųjųdalykų programas. | Nemažiaukaip po 1valandą |
| Alkoholio, tabako ir kitų psichiką veikiančių medžiagųvartojimo prevencijos programa. | 1-4,5–8 klasės | Į gamtos mokslų, kalbų, matematikos,kūno k. dalykus. | Nemažiaukaip po 2valandas |
| Rengimo šeimai ir lytiškumo programa. | 1-4,5–8 klasės | Į dorinio ugdymo, biologijos, kalbų dalykus. | Nemažiaukaip po 2valandas |
| Sveikatos ugdymo bendroji programa. | 1-4,5–8klasės | Į gamtos mokslų, kūno kultūrosprogramas. | Nemažiaukaip po 2valandas |
| Žmogaus saugos bendroji programa. | 1-4,5-8 klasės | Į fiziką, chemiją, biologiją. | Po 6 valandas, iš viso 18 valandų |
| Ekologijos ir aplinkos technologijų ugdymo programa. | 4–8klasės | Į visų mokomųjų dalykų programas.Temos: mokytojo knygoje Žaliuoju taku…Ekologija/ 4-8 | Nemažiaukaip po 2valandas |
| Etninės kultūros ugdymas. | 1-4,5–8klasės | Į lietuvių kalbos, gamtos, menų ir technologijų mokymą programą. | Ne mažiau kaip po 2 valandas |
| Patyčių mažinimo strategija. | 1-4,5–8klasės | Į visų mokomųjų dalykų programas. | Ne mažiau kaip po 2 valandas |

64.3. integruojamosios programos į klasės valandėles:

|  |  |
| --- | --- |
| Integruojamosios programos | Valandos |
| Žmogaus saugos bendroji programa. | Ne mažiau kaip 2 valandos |
| Sveikatos ugdymo bendroji programa. | Ne mažiau kaip 2 valandos |
| Ugdymas karjerai. |  Ne mažiau kaip 2 valandos |
| Alkoholio, tabako ir kitų psichiką veikiančių medžiagų vartojimo prevencijos programa. | Ne mažiau kaip 2 valandos |
| Rengimo šeimai ir lytiškumo programa. | Ne mažiau kaip 2 valandos |
| Patyčių mažinimo strategija. | Ne mažiau kaip 2 valandos |

 64.4. Sprendimus dėl ugdymo turinio integravimo tarp dalykų ar temų priima dalykų metodinės grupės iki mokslo metų pradžios.

 64.5. Metodinių grupių posėdžiuose ne mažiau kaip vieną kartą per mokslo metus aptariama, kaip ugdymo procese įgyvendinamas ugdymo turinio integravimas, kaip mokiniams sekasi pasiekti dalykų bendrosiose programose numatytų rezultatų.

 **VIENUOLIKTASIS SKIRSNIS**

 **UGDYMO DIFERENCIJAVIMAS**

 65. Diferencijuotu ugdymu atsižvelgiama į mokinio turimą patirtį, motyvaciją, interesus, siekius, gebėjimus, mokymosi stilių, pasiekimų lygius, nes mokiniui pagal tai turi būti pritaikomi mokymosi uždaviniai ir užduotys, ugdymo turinys, metodai, mokymo(si) priemonės, mokymosi tempas, mokymosi aplinka ir gali būti skiriama nevienodai mokymosi laiko. Diferencijuoto ugdymo tikslas – sudaryti sąlygas kiekvienam mokiniui sėkmingiau siekti individualios pažangos. Juo taip pat kompensuojami brendimo, mokymosi tempo netolygumai, atsirandantys vertikaliojo skirstymo klasėmis pagal mokinių amžių sistemoje.

66. Diferencijavimas gali būti taikomas:

66.1. mokiniui individualiai;

66.2. mokinių grupei:

66.2.1. pasiekimų skirtumams mažinti, gabumams plėtoti, pritaikant įvairias mokymosi strategijas;

66.2.2. tam tikroms veikloms atlikti (projektiniai, tiriamieji mokinių darbai, brandos darbai, darbo grupės), sudarant mišrias arba panašių polinkių, interesų mokinių grupes.

67. Mokinių perskirstymas ar priskyrimas grupei, nepažeidžiantis jų priklausymo nuolatinės klasės bendruomenei, gali būti trumpo laikotarpio – tik tam tikroms užduotims atlikti arba tam tikro dalyko pamokoms. Dėl pergrupavimo tikslų ir principų turi būti tariamasi su mokinių tėvais (globėjais, rūpintojais), jis neturi daryti žalos mokinio savivertei, tolesnio mokymosi galimybėms, mokinių santykiams klasėje ir mokykloje. Progimnazija analizuoja, kaip ugdymo procese įgyvendinamas diferencijavimas, individualizavimas, kokį poveikį jis daro pasiekimams ir pažangai, priima sprendimus dėl tolesnio ugdymo diferencijavimo. Priimant sprendimus, atsižvelgiama į mokinio mokymosi motyvaciją ir ugdymo turinio pasirinkimą, individualią pažangą ir sąmoningai keliamus mokymosi tikslus.

 **DVYLIKTASIS SKIRSNIS**

**MOKINIO INDIVIDUALAUS UGDYMO PLANO SUDARYMAS**

68. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis pasiekti aukštesnius ugdymo(si) pasiekimus, prisiimti asmeninę atsakomybę, įgyti reikiamas kompetencijas, išsikelti įgyvendinamus tikslus ir jų siekti.

69. Individualų ugdymo planą privaloma sudaryti asmeniui, atvykusiam mokytis iš užsienio.

70. Progimnazija priima sprendimą dėl mokinio, kuris mokosi pagal pagrindinio ugdymo I dalies programą, individualaus plano sudarymo būtinumo. Gali būti sudaromas individualus planas mokiniui, kurio pasiekimai žemi, arba mokiniui, kurio pasiekimai aukšti (ypatingai galinčių pasiekti aukščiausią ir aukštą lygmenis gabumams plėtoti ir gebėjimams ugdyti bei siekti individualios pažangos).

71. Siekiant stebėti individualią mokinio pažangą ugdymo procese, rekomenduojama individualiame ugdymo plane apibrėžti individualius sėkmės kriterijus, numatyti mokinio ir mokinio tėvų (globėjų, rūpintojų) indėlį į mokinio mokymąsi ir kt. Individualus ugdymo planas turi būti aiškus ir suprantamas mokiniui ir jo tėvams (globėjams, rūpintojams). Mokinio individualus ugdymo planas progimnazijoje turi būti periodiškai peržiūrimas ir, jeigu reikia, koreguojamas.

 **TRYLIKTASIS SKIRSNIS**

**PROGIMNAZIJOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS**

72. Progimnazija:

72.1. organizuoja mokytojų ir tėvų (globėjų, rūpintojų) bendradarbiavimą, siekiant individualios kiekvieno mokinio mokymosi pažangos, puoselėjant jo sveikatą, socialumą ir brandą;

72.2. užtikrina, kad tėvai ir progimnazija keistųsi abipusiai reikalinga informacija;

72.3. sudaro tėvams (globėjams, rūpintojams) sąlygas dalyvauti progimnazijos gyvenime, savanoriauti, kartu su mokytojais ir mokiniais spręsti mokymosi, pasiekimų gerinimo, elgesio, turiningo laisvalaikio, sveikos gyvensenos ir kitus klausimus;

72.4. užtikrina, kad tėvai (globėjai, rūpintojai) galėtų išsakyti lūkesčius ir pasiūlymus progimnazijos veiklai tobulinti.

73. Progimnazija, įgyvendindama pradinio ir pagrindinio ugdymo I dalies programą, skatina (ir konsultuoja) mokinių tėvus (globėjus, rūpintojus):

73.1. sukurti mokiniams tinkamą, skatinančią mokytis, edukacinę aplinką namuose;

73.2. kelti vaikams pagrįstus mokymosi lūkesčius ir motyvuoti mokytis;

73.3. padėti vaikams mokytis namuose;

73.4. palaikyti ir stiprinti dvasinius ryšius su vaiku, jį ramiai išklausyti, patarti, padėti, domėtis vaiko veiklomis progimnazijoje ir už jos ribų;

73.5. sudaryti galimybes vaikams dalyvauti neformaliojo švietimo veiklose progimnazijoje ir už jos ribų **(priedas Nr.3)**.

**KETURIOLIKTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PAGRINDINIO, VIDURINIO UGDYMO PROGRAMOS DALĮ AR PRADINIO, PAGRINDINIO UGDYMO PROGRAMĄ, UGDYMO ORGANIZAVIMAS**

 74. Progimnazija priima atvykusį mokinį, baigusį užsienio valstybės, tarptautinės organizacijos pradinio, pagrindinio ugdymo programos dalį ar pradinio, pagrindinio ugdymo programą, mokytis pagal Nuosekliojo mokymosi tvarkos aprašą, pripažįsta mokinio mokymosi rezultatus ir juos įskaito (pagal pateiktus dokumentus), informuoja savivaldybės vykdomąją instituciją ar jos įgaliotą asmenį ir numato atvykusio mokytis asmens tolesnio mokymosi perspektyvą, kurios tikslas – veiksmingai reaguoti į atvykusių mokytis mokinių poreikius ir, bendradarbiaujant su jų tėvais (globėjais, rūpintojais) ar teisėtais atstovais, sudaryti mokiniams galimybes sklandžiai integruotis į Lietuvos švietimo sistemą:

 74.1. progimnazija tuo atveju, jei asmuo yra baigęs tarptautinę pradinio ar pagrindinio ugdymo programą arba jos dalį, tačiau neturi dokumento, įteisinančio jo mokymosi pasiekimus, nustato jo mokymosi pasiekimų atitiktį mokymosi pasiekimams, numatytiems pradinio ir pagrindinio ugdymo bendrosiose programose;

 74.2. progimnazija, priimdama mokinį, baigusį tarptautinę bendrojo ugdymo programą ar jos dalį, išklauso atvykusiųjų asmenų lūkesčius ir norus dėl mokymosi kartu su bendraamžiais, pagalbos poreikio tam tikrą dalį laiko intensyviai mokytis lietuvių kalbos.

 74.3. aptaria progimnazijos teikiamos pagalbos formas ir būdus, progimnazijos, mokinio ir tėvų įsipareigojimus;

 74.4. progimnazija parengia atvykusio mokinio įtraukties į progimnazijos bendruomenės gyvenimą planą:

 74.4.1. numato apytikrę adaptacinio laikotarpio trukmę;

 74.4.2. pasitelkia mokinius savanorius, galinčius padėti atvykusiam asmeniui sklandžiai įsitraukti į mokyklos bendruomenės gyvenimą, mokytis ir ugdytis;

 74.4.3. numato klasės vadovo, mokytojų darbą su atvykusiu mokiniu ir mokinio tėvais (globėjais, rūpintojais);

 74.4.4. organizuoja mokytojų konsultacijas, individualias veiklas ugdymo programų skirtumams likviduoti;

 74.4.5. numato atvykusio mokinio individualios pažangos stebėjimą per adaptacinį laikotarpį;

 74.4.6. siūlo neformaliojo vaikų švietimo veiklas, kurios padėtų mokiniui greičiau integruotis;

 74.4.7. kai mokinys nemoka ar menkai moka lietuvių kalbą, organizuoja jo lietuvių kalbos mokymąsi intensyviu būdu, kartu užtikrina, kad dalį laiko jis mokytųsi kartu su bendraamžiais;

 74.4.8. intensyviai mokoma(si) lietuvių kalbos iki vienerių metų, o pagalba teikiama pagal poreikį.

**PENKIOLIKTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS, KLASIŲ DALIJIMAS**

 75. Progimnazija, įgyvendindama pradinio, pagrindinio ugdymo I dalies programą, sudaro laikinąsias mokymosi grupes, kuriose mokinių skaičius negali būti didesnis nei 30 ir mažesnis kaip 5.

 76. Progimnazijos ugdymo turiniui įgyvendinti klasė dalijama į grupes arba sudaromos laikinosios grupės:

76.1. doriniam ugdymui, jeigu tos pačios klasės mokiniai yra pasirinkę ir tikybą, ir etiką;

76.2. užsienio kalboms, jei klasėje mokosi ne mažiau kaip 21 mokinys;

76.3. informacinių technologijų ir technologijų dalykams mokyti, atsižvelgiant į darbo vietų kabinetuose skaičių, kurį nustato Higienos norma;

76.4. kūno kultūros pamokoms aštuntose klasėse, skiriant mergaičių ir berniukų grupes.

77. Klasė į grupes gali būti dalijama ir sudaromos laikinosios grupės mokymosi, švietimo pagalbai teikti (pavyzdžiui, konsultacijoms ir pan.), dalykams mokyti, panaudojant mokinio ugdymo poreikiams tenkinti ir pasiekimams gerinti skirtas pamokas, bet tik tuo atveju, jeigu progimnazijai pakanka mokymo lėšų.

**ŠEŠIOLIKTASIS SKIRSNIS**

**MOKINIŲ MOKYMAS NAMIE**

78. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ ir Mokymosi formų ir mokymo organizavimo tvarkos aprašu.

79. Mokiniai namie mokomi savarankišku mokymo proceso organizavimo būdu. Mokiniui, mokomam namie, progimnazija, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.

80. Savarankišku mokymo proceso organizavimo būdu namie mokomam mokiniui 1 – 3 klasėse skiriama 9, 4 klasėse skiriama 11, 5–6 klasėse skiriama 12, 7–8 klasėse skiriama 13 savaitinių pamokų. Dalį pamokų gydytojų konsultacinės komisijos leidimu mokinys gali lankyti progimnazijoje.

81. Suderinus su mokinio tėvais (globėjais, rūpintojais), progimnazijos vadovo įsakymu mokinys gali nesimokyti menų, dailės, muzikos, technologijų ir kūno kultūros. El. dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“.

**II SKYRIUS**

**PRADINIO UGDYMO IR PAGRINDINIO UGDYMO 1 DALIES PROGRAMŲ ĮGYVENDINIMO BENDROSIOS NUOSTATOS**

**PIRMASIS SKIRSNIS**

**PRADINIO UGDYMO PROGRAMOS ĮGYVENDINIMO BENDROSIOS NUOSTATOS**

82. Bendroji programa įgyvendinama vadovaujantis joje nustatytomis ugdymo turinio kūrimo ir įgyvendinimo didaktinėmis nuostatomis ir principais, mokinių pasiekimų ir pažangos vertinimo, aplinkos kūrimo nuostatomis.

83. Formuojant progimnazijos ugdymo turinį, t. y. numatant progimnazijos mokinių pasiekimus ir ugdymosi tikslus, atsižvelgiama į nacionalinių ir tarptautinių mokinių pasiekimų tyrimų, pasiekimų vertinimo taikant nacionalinius mokinių pasiekimų patikrinimų testus progimnazijoje rezultatus (jei buvo vykdomi) ir rekomendacijas dėl mokinių pasiekimų gerinimo.

 84. Bendrajai programai ir neformaliojo švietimo programoms įgyvendinti:

 84.1. 2017–2018 mokslo metais skiriamos ugdymo valandos, kai ugdymo valandos trukmė 1 klasėse – 35 min., 2–4 klasėse – 45 min.:

|  |  |  |  |
| --- | --- | --- | --- |
| Dalykai | 1–2 klasės | 3–4 klasės | Iš viso skiriama ugdymo valandų  |
| Dorinis ugdymas (tikyba arba etika) | 68 | 68 | 136 |
| Lietuvių kalba  | 510 | 476 | 986 |
| Užsienio kalba (anglų) | 68 | 136 | 204 |
| Matematika | 306  | 306 | 612  |
| Pasaulio pažinimas | 136 | 136 | 272 |
| Dailė ir technologijos | 136 | 136  | 272  |
| Muzika | 136 | 136 | 272 |
| Kūno kultūra | 170 | 204  | 374  |
| Valandos, skiriamos mokinių ugdymo(si) poreikiams tenkinti  | 68 | 102  | 170  |
| Iš viso Bendrajai programai įgyvendinti | 1598 | 1700  | 3298 |
| Neformaliojo švietimo valandos  | 136 | 136 | 272 |

84.2. 2018–2019 mokslo metais skiriamos ugdymo valandos, kai ugdymo valandos trukmė 1 klasėse – 35 min., 2–4 klasėse – 45 min.:

|  |  |  |  |
| --- | --- | --- | --- |
| Dalykai | 1–2 klasės | 3–4 klasės | Iš viso skiriama ugdymo valandų  |
| Dorinis ugdymas (tikyba arba etika) | 70 | 70 | 140 |
| Lietuvių kalba  | 525 | 490 | 1015 |
| Užsienio kalba (anglų, prancūzų ar vokiečių) | 70 | 140 | 210 |
| Matematika | 315  | 315 | 630  |
| Pasaulio pažinimas | 140 | 140 | 280 |
| Dailė ir technologijos | 140 | 140  | 280  |
| Muzika | 140 | 140 | 280 |
| Kūno kultūra | 175 | 210 | 385  |
| Valandos, skiriamos mokinių ugdymo(si) poreikiams tenkinti  | 70  | 105  | 175  |
| Iš viso Bendrajai programai įgyvendinti | 1645  | 1750  | 3395 |
| Neformaliojo švietimo valandos  | 140 | 140 | 280 |

 85. Atsižvelgdama į iškeltus ugdymo tikslus, progimnazijos ar atskiros (-ų) klasės (-ių) mokinių mokymosi pasiekimus, mokinių ugdymosi poreikius, progimnazija gali pasirinkti įvairius ugdymo valandų paskirstymo variantus. Ugdymo valandos Bendrajai programai įgyvendinti gali būti paskirstomos taip:

 85.1. skiriant ugdymo dalykui konkrečiai klasei reikalingą ugdymo valandų skaičių, (perskirstant ketveriems metams ugdymo dalyko programai skiriamas ugdymo valandas), per ketverius metus užtikrinant 79.1 ir 79.2 punktuose ugdymo dalykui numatytą bendrą ugdymo valandų skaičių;

 85.2. perskirstant ugdymo dalykams klasei vieneriems metams skiriamą ugdymo valandų skaičių, išlaikant bendrą pradinio ugdymo programos koncentrui (per dvejus metus) skiriamų ugdymo valandų skaičių;

 85.3. Bendrosios programos ugdymo dalykams skiriant ugdymo valandas per savaitę:

|  |  |
| --- | --- |
| Dalykai | Dalyko savaitinių ugdymo valandų skaičius |
| 1–2 klasės | 3–4 klasės | Pradinio ugdymo programa (1–4 klasės) |
| Dorinis ugdymas (tikyba arba etika) | 2 | 2 | 4 |
| Lietuvių kalba  | 15 | 14 | 29 |
| Užsienio kalba (anglų) | 2  | 4 | 6 |
| Matematika | 9  | 9 | 18  |
| Pasaulio pažinimas | 4 | 4 | 8 |
| Dailė ir technologijos  | 4 | 4  | 8  |
| Muzika | 4 | 4 | 8 |
| Kūno kultūra | 5 | 6  | 11  |
| Privalomų ugdymo valandų skaičius mokiniui | 1 kl. – 22 2 kl. – 23  | 3 kl.– 24 4 kl.– 23  | 92  |
| Valandos, skiriamos mokinių ugdymo(si) poreikiams tenkinti | (5 )\* | (5 )\*  |
| Iš viso  |  | 97  |

Pastabos:

\*Valandų, skiriamų mokinių ugdymo(si) poreikiams tenkinti, skaičius nurodytas 1–4 klasėms (keturioms bendrai, esant daugiau klasių komplektų, atitinkamai didėja ir šių valandų skaičius).

 86. Valandos mokinių ugdymo(si) poreikiams tenkinti skiriamos įvertinus mokinių ugdymosi poreikius, atsižvelgiant į progimnazijos iškeltus ugdymo prioritetus, spręstinas ugdymo problemas. Valandos gali būti naudojamos:

86.1. kryptingam meniniam ugdymui;

86.2. užsienio kalbai mokyti, kai, atsižvelgiant į mokinių ugdymosi poreikius, yra tikslinga skirti 2–4 klasių mokiniams 3-ią ugdymo valandą per savaitę;

86.3. kūno kultūrai, jei šiam dalykui skiriamos 2 ugdymo valandos per savaitę;

86.4. Sveikatos ir lytiškumo ugdymo bei rengimo šeimai bendrajai programai, patvirtintai Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai bendrosios programos patvirtinimo“ (toliau – Sveikatos ir lytiškumo ugdymo bei rengimo šeimai bendroji programa), ir Žmogaus saugos bendrajai programai, patvirtintai Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl Žmogaus saugos bendrosios programos patvirtinimo“ (toliau – Žmogaus saugos bendroji programa), įgyvendinti;

86.5. individualiam darbui su mokiniu (-iais), kuriam (-iems) reikalinga specialioji pedagoginė pagalba (nedidinant mokiniui privalomų ugdymo valandų skaičiaus per savaitę, pvz., kai vienu metu dirba du mokytojai: mokytojas ir mokytojo padėjėjas arba mokytojas ir specialusis pedagogas);

86.6. individualioms ir grupinėms konsultacijoms, mokymosi pagalbai teikti (pvz., gabiems mokiniams, mokiniams, turintiems mokymosi sunkumų, esant žemiems mokymosi pasiekimams);

86.7. projektinei, kūrybinei ir kitai mokinių ugdomajai veiklai (pvz., techninei kūrybinei, gamtamokslinio tyrinėjimo ir eksperimentavimo, skaitymo gebėjimų ugdymo ir kt.), padedančiai siekti Bendrosios programos tikslų;

86.8. mokyklos pasirinktoms prevencinėms ir kitoms programoms įgyvendinti.

87. Ugdymo valandų skaičių klasei per savaitę sudaro privalomų ugdymo valandų skaičius visiems klasės mokiniams, valandos, skiriamos mokinių ugdymo(si) poreikiams tenkinti, valandos neformaliojo švietimo programoms įgyvendinti, dalyko, kuriam mokyti klasė dalijama į grupes, ugdymo valandos.

88. Ugdymo valandos, nurodytos Bendrojo ugdymo plano 22, 23 punktuose, numatytos Bendrajai programai įgyvendinti, progimnazijai ugdymo procesą organizuojant grupinio mokymosi forma kasdieniu mokymo proceso organizavimo būdu, vadovaujantis Mokymosi pagal formaliojo švietimo programas formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašas).

89. Klasės dalijamos į grupes:

89.1. doriniam ugdymui, jei tos pačios klasės mokinių tėvai (globėjai, rūpintojai) mokiniams yra parinkę tikybą ir etiką;

89.2. užsienio kalbai mokyti, klasėje esant ne mažiau kaip 20 mokinių, ir jei progimnazija turi pakankamai mokymo lėšų.

90. Laikinosios grupės iš kelių klasių mokinių gali būti sudaromos:

90.1. grupinėms konsultacijoms, mokymo pagalbai teikti ar kitai ugdymo veiklai, kuria siekiama spręsti mokyklai aktualias ugdymo problemas (pvz., gabiems mokiniams ar turintiems mokymosi sunkumų);

90.2. specialiajai pedagoginei pagalbai teikti.

91. Progimnazijoje mažiausias mokinių skaičių laikinojoje grupėje – 5 mok.

92. Ugdymo procesas gali būti organizuojamas pamoka ir kitomis mokymosi organizavimo formomis:

92.1. ugdymo procesą organizuojant pamoka nepertraukiamas ugdymo(si) proceso laikas 1–4 kl. numatomas vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai “ patvirtinimo“;

92.2. ugdymo procesą organizuojant kitomis ugdymo organizavimo formomis (pvz., integruotos veiklos, kūrybinių dirbtuvių, projekto ir kt.), derinant Bendrosios programos ugdymo dalykų ir neformaliojo švietimo programų turinį:

92.2.1. ugdymo procesas gali būti skirstomas į įvairios nepertraukiamos trukmės ugdymo periodus;

92.2.2. ugdomoji veikla (derinant formaliojo ir neformaliojo švietimo programų turinį) per dieną 1 klasėje gali trukti ilgiau nei 5 ugdymo valandas, 2–4 klasėse – 6 valandas, atsižvelgiant į tai, kiek progimnazija gali skirti laiko neformaliojo švietimo programoms įgyvendinti. Į šį laiką neįskaičiuojamas pailgintos dienos grupės veiklai organizuoti skirtas laikas;

92.2.3. mokiniui, kuris mokosi pagal pradinio ugdymo programą pažintinė, kultūrinė, meninė, kūrybinė veikla (toliau – pažintinė kultūrinė veikla) yra privaloma sudėtinė ugdymo proceso veiklos dalis. (priedas Nr.) Veikla siejama ne tik su progimnazijos ugdymo tikslais, bet ir su mokinių mokymosi poreikiais. Ši veikla organizuojama ne tik progimnazijose, bet ir kitose aplinkose: pavyzdžiui, muziejuose, atviros prieigos centruose, virtualiosiose mokymosi aplinkose. Progimnazija priima sprendimą dėl šios veiklos organizavimo progimnazijai tinkamu būdu.

93. Ugdymą organizuojant tiek pamoka, tiek kitomis mokymosi organizavimo formomis, įgyvendinamas ir dalykų programų, ir integruoto ugdymo turinys.

94. Ugdymo procesas organizuojamas ne tik progimnazijoje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.).

95. Progimnazija einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymo poreikius, mokinių mokymosi rezultatus, išlaikydama mokslo metams skirtą ugdymo valandų skaičių.

**ANTRASIS SKIRSNIS**

**PAGRINDINIO UGDYMO PROGRAMOS VYKDYMO BENDROSIOS NUOSTATOS**

96. Progimnazija, vykdydama pagrindinio ugdymo I dalies programą, vadovaujasi Pagrindinio ugdymo bendrosiomis programomis, Mokymosi formų ir mokymo organizavimo tvarkos aprašu, Ugdymo programų aprašu ir kitais teisės aktais, reglamentuojančiais pagrindinio ugdymo programų vykdymą.

97. Progimnazija nustato ir skiria adaptacinį laikotarpį pradedantiems mokytis pagal pagrindinio ugdymo programos I dalį ir naujai atvykusiems mokiniams. Siekiant padėti mokiniams sėkmingai adaptuotis, į šią veiklą įtraukti klasei vadovaujantį mokytoją, mokinius savanorius, mokyklos švietimo pagalbos specialistus ir kt. Dalį ugdymo proceso mokslo metų pradžioje organizuoti ne pamokų forma. Per adaptacinį laikotarpį mokinių pasiekimai ir pažanga pažymiais nevertinami.

98. Progimnazija, formuodama ir įgyvendindama progimnazijos ugdymo turinį, gali ugdymo procesą ar jo dalį organizuoti ne pamokų forma, o projektine ar kitokia mokiniams patrauklia veikla, ne tik progimnazijoje, o motyvaciją mokytis skatinančiose saugiose aplinkose. Progimnazijoje gali būti susitariama, pavyzdžiui, kokiomis konkrečiomis dienomis ar savaitėmis per mokslo metus bus mokomasi ne pamokų forma. Progimnazija ne pamokų forma organizuojamo ugdymo proceso trukmę perskaičiuoja į mokymosi pamokomis laiką.

99. Pagrindinio ugdymo I dalies programos pamokos, skirtos mokinio ugdymo poreikiams tenkinti ir mokymosi pagalbai teikti, pirmiausia turi būti naudojamos mokymo(si) pasiekimams gerinti: ilgalaikėms ir trumpalaikėms konsultacijoms, mokinio pasirinktiems dalykams mokytis, diferencijuoto ugdymo turiniui įgyvendinti, projektinei ir kitai veiklai.

 100. Mokinys privalo mokytis visų Bendrųjų ugdymo planų 96 punkte klasei nurodytų dalykų. Bendrųjų ugdymo planų 96 punkte nurodomas dalyko bendrosioms programoms įgyvendinti skiriamas minimalus pamokų skaičius ir minimalus privalomų pamokų skaičius mokiniui per savaitę. Mokinys pagal poreikius gali pasirinkti neformaliojo švietimo veiklas. Progimnazija gali skirti mokiniui ilgalaikių ir trumpalaikių konsultacijų. Maksimalus pamokų skaičius mokiniui per savaitę negali būti didesnis nei nurodytas Higienos normoje.

101. Pagrindinio ugdymo I dalies programai grupinio mokymosi forma kasdieniu ar nuotoliniu mokymo proceso organizavimo būdu įgyvendinti skiriamas pamokų skaičius per savaitę 2017–2018, 2018–2019 mokslo metais:

|  |  |  |  |  |  |
| --- | --- | --- | --- | --- | --- |
| KlasėUgdymo sritysdalykai  | 5 | 6 | 7 | 8 | Pagrindinio ugdymo programos I dalyje(5–8 klasė) |
| **Dorinis ugdymas** |  |  |  |
| Dorinis ugdymas (etika) Dorinis ugdymas (tikyba)  | 1;1 | 1;1 | 4 |
| **Kalbos** |  |  |  |
| Lietuvių kalba ir literatūra  | 5;5 | 5;5 | 20 |
| Užsienio kalba (1-oji) | 3;3 | 3;3 | 12 |
| Užsienio kalba (2-oji) | 0;2 | 2;2 | 6 |
| **Matematika ir informacinės technologijos** |  |  |  |
| Matematika | 4;4 | 4;4 | 16 |
| Informacinės technologijos | 1;1  | 1;0  | 3 |
| **Gamtamokslinis ugdymas** |  |  |  |
| Gamta ir žmogus | 2;2 | – | 4 |
| Biologija | – | 2;1  | 3 |
| Chemija | – | 0;2 | 2 |
| Fizika | - |  1;2  | 3 |
| **Socialinis ugdymas** |  |  |  |
| Istorija | 2;2 | 2;2 | 8 |
| Socialinė-pilietinė veikla | 10;10 | 10;10 | 40 |
| Geografija | 0;2 | 2;2 | 6 |
| **Meninis ugdymas** |  |  |  |
| Dailė | 1;1 | 1;1 | 4 |
| Muzika | 1;1 | 1;1 | 4 |
| **Technologijos, kūno kultūra, žmogaus sauga** |  |  |  |
| Technologijos  | 2;2 | 2;1  | 7 |
| Kūno kultūra | 3;2 | 2;2 | 9 |
| Žmogaus sauga | 1 | 1 | 2 |
| Minimalus pamokų skaičius mokiniui per savaitę | 26 | 28 | 29 | 30 | 113 |
| **Pažintinė ir kultūrinė veikla (integruojama į ugdymo turinį)** |
|   | 5–8 klasėse |  |
| Pamokų, skirtų mokinio ugdymo poreikiams tenkinti, mokymosi pagalbai teikti, skaičius per savaitę | 12 | 12 |
| Neformalusis vaikų švietimas (valandų skaičius per savaitę) | 8 | 8 |

**TREČIASIS SKIRSNIS**

**MOKYMOSI PAGAL UGDYMO SRITIS ORGANIZAVIMO YPATUMAI**

102. Progimnazija, įgyvendinanti pradinio, pagrindinio ugdymo I dalies programą, užtikrina kalbėjimo, skaitymo, rašymo ir skaičiavimo gebėjimų ugdymą per visų dalykų pamokas.

103. Pradinio ugdymo programą sudaro šios ugdymo sritys: Dorinis ugdymas (tikyba arba etika), lietuvių kalba, užsienio kalba (anglų, prancūzų ar vokiečių), matematika, pasaulio pažinimas, dailė ir technologijos, muzika, kūno kultūra.

Pagrindinio ugdymo I dalies programą sudaro šios ugdymo sritys: dorinis ugdymas (etika ir tikyba), kalbos (lietuvių kalba ir literatūra, anglų, rusų, vokiečių, prancūzų), matematika, gamtamokslinis ugdymas (biologija, chemija, fizika), socialinis ugdymas (istorija, geografija, socialinė-pilietinė veikla), meninis ugdymas (dailė, muzika, šokis), informacinės technologijos, technologijos, kūno kultūra, bendrųjų kompetencijų ir gyvenimo įgūdžių ugdymas (žmogaus sauga, sveikatos ugdymas, etninė kultūra ir kt.).

104. Ugdymo sričių įgyvendinimas:

104.1. **Dorinis ugdymas**. Dorinio ugdymo dalyką (etiką ar tikybą) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats. 1-4 klasių mokiniams dorinio ugdymo dalyką galima keisti kiekvienais metais pagal tėvų pageidavimą.

104.2. **Lietuvių kalba ir literatūra**. Progimnazija, įgyvendindama ugdymo turinį mokiniams, kurie nepasiekia lietuvių kalbos ir literatūros pagrindinio ugdymo I dalies programoje numatyto patenkinamo lygio, sudaro sąlygas pašalinti mokymosi spragas (skiria konsultacijų, organizuoja mokymąsi laikinojoje grupėje ir kt.).

104.3. **Užsienio kalbos**.

 104.3.1. Užsienio kalbos, pradėtos mokytis pagal pradinio ugdymo programą, toliau mokomasi kaip pirmosios iki pagrindinio ugdymo I dalies programos pabaigos. Progimnazija siūlo pirmą užsienio kalbą rinktis iš anglų ir vokiečių kalbų.

Antrosios užsienio kalbos mokyti privaloma nuo 6 klasės. Tėvai (globėjai, rūpintojai) mokiniui iki 14 metų parenka antrąją užsienio kalbą: prancūzų, rusų, vokiečių.

 104.3.2. Pagrindinio ugdymo I dalies programoje užtikrinamas pradėtų mokytis užsienio kalbų mokymosi tęstinumas. Keisti užsienio kalbą, nebaigus pagrindinio ugdymo I dalies programos, galima tik tokiu atveju, jeigu mokinio norimos mokytis užsienio kalbos pasiekimų lygis ne žemesnis, nei numatyta tos kalbos Bendrojoje programoje arba jei mokinys yra atvykęs iš kitos Lietuvos ar užsienio mokyklos ir šiuo metu lankoma mokykla dėl objektyvių priežasčių negali sudaryti mokiniui galimybės toliau mokytis pradėtą kalbą. Gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus.

104.3.3. Jei mokinys yra baigęs tarptautinės bendrojo ugdymo programos dalį ar visą programą ir progimnazija nustato, kad jo vienos užsienio kalbos pasiekimai yra aukštesni, nei numatyta Pagrindinio ugdymo bendrosiose programose, mokinio ir jo tėvų (globėjų, rūpintojų) pageidavimu progimnazija įskaito mokinio pasiekimus ir konvertuoja pagal dešimtbalę vertinimo sistemą.

104.3.4. Jeigu mokinys yra atvykęs iš kitos mokyklos ir, tėvams (globėjams, rūpintojams) pritarus, pageidauja tęsti mokytis pradėtą kalbą, o progimnazija neturi tos kalbos mokytojo:

104.3.4.1. mokiniui sudaromos sąlygos lankyti užsienio kalbos pamokas kitoje mokykloje, kurioje vyksta tos kalbos pamokos, suderinus su mokiniu, mokinio tėvais (globėjais, rūpintojais) ir su savivaldybės vykdomąja institucija ar jos įgaliotu asmeniu (savivaldybės mokykla, biudžetine įstaiga). Skiriant pamokų skaičių, vadovaujamasi Bendrųjų ugdymo planų 124 punktu;

104.3.4.2. mokinys gali kalbos mokytis neformaliojo švietimo įstaigoje ir siekti Pagrindinio ugdymo bendrosiose programose nurodytų pasiekimų (pagal Bendruosius Europos kalbų metmenis). Tokiais atvejais jis privalo reguliariai pildyti savo Europos kalbų aplanką ir rinkti kalbos mokėjimo lygį patvirtinančius dokumentus. Juos turi pateikti progimnazijai pagal iš anksto priimtą susitarimą, kuriame numatytas atsiskaitymo laikas ir apibrėžti pasiekimų įvertinimo kriterijai.

104.4. **Matematika**.

104.4.1. Skirti daugiau dėmesio skaičių ir skaičiavimų, algebros, geometrijos uždavinių sprendimui.

104.4.2. Naudotis problemų sprendimo bendradarbiaujant, finansinio raštingumo pavyzdinėmis užduotimis, Nacionalinio egzaminų centro kasmet rengiamomis matematinio-gamtamokslinio raštingumo konkurso užduotimis, tarptautinių mokinių pasiekimų tyrimų leidiniais ir publikacijomis, visiems mokiniams kelti aukštus mokymosi lūkesčius.

104.4.3. Nuolat stebėti mokinių matematikos pasiekimus ir numatyti pagalbą mokiniams, kurių mokymosi pasiekimai žemi. Skirti pakankamai laiko uždavinių tekstų analizei, jų vizualizacijai, užrašymui matematiniais simboliais.

104.4.4. Ugdant gabius matematikai mokinius ugdymo procesą labiau individualizuoti, diferencijuoti, atsižvelgiant į mokinių gebėjimus, pateikti įvairesnių, įdomesnių, įvairaus sunkumo ir sudėtingumo užduočių, naudotis nacionalinių olimpiadų, konkurso „Kengūra“ užduotimis ir kitais šaltiniais. Rekomenduoti mokiniams lankyti matematikos būrelius, dalyvauti olimpiadose, konkursuose.

104.4.5. Tikslingai naudotis informacinėmis komunikacinėmis technologijomis, skaitmeninėmis mokomosiomis priemonėmis.

105.5. **Informacinės technologijos**.

105.5.1.Informacinių technologijų mokomasi 5 ir 7 klasėje (7–8 kl. mok. informacinių technologijų mokymas neintegruojamas). Pamokas skirti informacinių technologijų bendrosios programos kursui.

106.6. **Gamtamokslinis ugdymas**.

106.6.1. Siekiant gerinti gamtamokslinį raštingumą, pirmiausia tobulinami mokinių pasiekimai Žemės ir visatos bei gyvųjų sistemų ugdymo turinio srityse. Pradinėse klasėse gamtamoksliniams gebėjimams ugdyti skiriama ½ pasaulio pažinimo dalykui skirto ugdymo laiko.

106.6.2. Progimnazija užtikrina, kad:

106.6.2.1. per gamtos mokslų dalykų pamokas būtų mokomasi tiriant. Ypač tai svarbu mokant fizikos ir biologijos;

106.6.2.2. gamtos mokslų dalykų turinys apimtų mokinių gebėjimus analizuoti ir interpretuoti gamtamokslinių tyrimų ir duomenų rinkimo procedūras bei sąvokas, taip pat gebėjimų mąstyti ir diskutuoti gamtos temomis ugdymą;

106.6.2.3. atsižvelgiant į mokinių gebėjimus, ugdymo procesas labiau individualizuojamas, diferencijuojamas. Ugdymo procese taikomos įvairesnės, įdomesnės, įvairaus sunkumo ir sudėtingumo užduotys. Mokymosi medžiaga pritaikoma atsižvelgiant į mokinių turimas žinias, įgūdžius ir ugdymosi poreikius.

106.6.3. Įgyvendinant numatytą gamtos mokslų turinį deramai dėmesio skirti gamtamoksliniams tyrimams: stebėjimui, analizavimui, eksperimentavimui, modeliavimui, įvairioms praktinėms veikloms. Ugdymo procese mokiniai skatinami bendradarbiauti ir (ar) dirbti komandoje, derinami įvairūs ugdymo metodai ir ugdymo inovacijos. Ugdymo turinyje daugiau dėmesio skirti gyvosios gamtos stebėjimui, mokslinių idėjų ir technologijų pritaikymui kasdieniame gyvenime.

106.6.4. Progimnazija užtikrina, kad eksperimentiniams ir praktiniams įgūdžiams ugdyti būtų skiriama ne mažiau kaip 30–40 procentų dalykui skirtų pamokų per mokslo metus. Nesant sąlygų atlikti eksperimentus progimnazijose, kurioje mokosi mokinys, sudaromos sąlygos juos atlikti kitoje mokykloje, atviruose prieigos centruose ar kitose tam tinkamose aplinkose.

106.6.5. Atliekant gamtamokslinius tyrimus naudojamasi šiuolaikiškomis edukacinėmis erdvėmis, mokymosi ištekliais už progimnazijos ribų (mokslo parkų, universitetų, verslo įmonių laboratorijomis, nacionaliniais parkais ir kt.) ir turimomis mokyklinėmis priemonėmis, taip pat lengvai buityje ir gamtoje randamomis ir (ar) pasigaminamomis priemonėmis.

106.6.6. Progimnazija skatina mokinius įsitraukti dalyvauti įvairiuose gamtamokslinio raštingumo konkursuose, organizuoja veiklą po pamokų, įtraukiančią mokinius į tyrinėjimus, arba, nesant galimybių tai atlikti progimnazijoje, siunčia mokinius į kitas institucijas.

106.7. **Technologijos**.

106.7.1. Mokiniai, kurie mokosi pagal pagrindinio ugdymo I dalies programą (5–8 klasėse), kiekvienoje klasėje mokomi, proporcingai paskirstant laiką tarp: mitybos, tekstilės, konstrukcinių medžiagų programų. Elektronikos technologijų programa integruojama į mitybos, tekstilės ir konstrukcinių medžiagų programas.

 106.8. **Socialinis ugdymas**.

 106.8.1. Mokantis Lietuvos istorijos 5 ir 8 klasių mokiniai atlieka tiriamojo pobūdžio darbus, kuriuose pamokose įgytą teorinę informaciją papildo savo šeimos miesto ir krašto istorijos faktais. Pradinėse klasėse socialiniams gebėjimams ugdytis ¼ pasaulio pažinimo dalyko laiko skiriama ugdymo procesą organizuojant socialinės, kultūrinės aplinkos pažinimui palankioje aplinkoje.

 106.8.2. Siekiant gerinti gimtojo miesto Lietuvos valstybės pažinimą, atsižvelgiant į esamas galimybes, dalis istorijos ir geografijos pamokų bus organizuojama netradicinėse aplinkose: Vilniaus muziejuose, lankytinose istorinėse vietose, Lietuvos Seime ir Prezidentūroje, saugomų teritorijų lankytojų centruose, naudojamasi virtualiosiomis mokymosi aplinkomis.

 106.8.3. Mokant istorijos bus siekiama bendradarbiauti rengiant bendrus projektus, šventes kartu su geografijos, dailės, informacinių technologijų, lietuvių kalbos, etikos dalykų mokytojais ir kitų progimnazijų mokiniais, dalyvaujant bendruose renginiuose.

 106.8.4. Laisvės kovų istorijos mokymas bus integruotas į istorijos, lietuvių kalbos pamokas ir nepamokinę veiklą: klasių išvykas ir ekskursijas, edukacines dienas progimnazijoje.

 106.8.5. Istorijos, geografijos, etikos dalykų pamokų turinyje bus integruotos Lietuvos ir pasaulio realijos, kurios turi būti nuolat ir sistemingai atskleidžiamos ir aptariamos su mokiniais, nacionalinio saugumo ir gynybos pagrindų temos, tokios kaip: nacionalinio saugumo samprata ir sistema Lietuvos Respublikoje; rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai: tikslai, metodai, instrumentai; Lietuvos Respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai, ir kitos panašios. Mokiniai bus mokomi diskutuoti, kritiškai mąstyti.

 106.9. **Kūno kultūra**.

 106.9.1. Kūno kultūrai skiriant 2 valandas per savaitę, būtina sudaryti sąlygas visiems mokiniams papildomai rinktis jų pomėgius atitinkančias aktyvaus judėjimo pratybas (pavyzdžiui, plaukimo, šokio, teniso ir pan.) per neformaliojo švietimo veiklą progimnazijoje ar neformaliojo vaikų švietimo įstaigoje. Progimnazija užtikrina pasiūlos įvairovę ir tvarko mokinių, lankančių šias pratybas, apskaitą. Pradinėse klasėse esant trims kūno kultūros valandoms per savaitę, vieną iš jų galima skirti šokio programai.

 106.9.2. Organizuojant kūno kultūros pamokas patalpose, atsižvelgiama į Higienos normos reikalavimus.

 106.9.3. Specialiosios medicininės fizinio pajėgumo grupės mokiniams sudaroma galimybė rinktis fizinį aktyvumą:

 106.9.3.1. mokiniai gali dalyvauti pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;

 106.9.3.2. tėvų (globėjų, rūpintojų) pageidavimu mokiniai gali lankyti sveikatos grupes ne progimnazijoje.

 106.9.4. Parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas.

 106.9.5. Progimnazija mokiniams, atleistiems nuo kūno kultūros pamokų dėl sveikatos ir laikinai dėl ligos, siūlo kitą veiklą (pavyzdžiui, stalo žaidimus, šaškes, šachmatus, veiklą skaitykloje, bibliotekoje, konsultacijas, socialinę veiklą ir pan.).

 106.10. **Meninis ugdymas**.

 106.10.1. Meninio ugdymo dalykus sudaro muzikos ir dailės dalykai.

 106.10.2. Menų dalykų mokymą galima integruoti į neformaliojo švietimo programas, organizuoti ir kitose erdvėse – gamtoje, netradicinėje aplinkoje ir kt.

 106.10.3. Ugdant gabius menams mokinius, ugdymo procesą labiau individualizuoti, diferencijuoti, atsižvelgiant į mokinių gebėjimus, pateikti įvairesnių ir įdomesnių užduočių bei kūrybinių sprendimų.

 106.10.4. Siekiant gerinti mokinių mokymosi motyvaciją, menų pamokose daugiau dėmesio skirti projektiniams darbams, pamokoms kitose erdvėse ir galimybėms mokinių saviraiškai (muzikiniai rytmečiai, parodos, įdomūs žmonės, disputai ir kt.).

 106.10.5. Aktyviau integruoti meninio ugdymo dalykus su kitais dėstomais dalykais ir naujovėmis (informacinėmis technologijomis, kalbomis, etnokultūra, gamtos mokslais, matematika ir kt.).

 106.10.6. Ugdant meninius mokinių gebėjimus ir gilinant jų žinias, glaudžiau bendrauti ir bendradarbiauti su kitomis švietimo įstaigomis ( stebint pamokas, organizuojant viktorinas ir kt.).

 **TREČIAS SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

 **PIRMASIS SKIRSNIS**

 **BENDROSIOS NUOSTATOS**

 107. Progimnazija, rengdama progimnazijos ir mokinio individualųjį ugdymo planą, sudaro sąlygas mokiniui, turinčiam specialiųjų ugdymosi poreikių, gauti kokybišką ir poreikius atitinkantį ugdymą ir būtiną švietimo pagalbą.

 108. Progimnazija mokinio, turinčio specialiųjų ugdymosi poreikių, ugdymą organizuoja vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, ir šio skyriaus nuostatomis ir atsižvelgia į:

 108.1. formaliojo švietimo programą;

 108.2. mokymosi formą ir mokymo proceso organizavimo būdą;

 108.3. individualizuoto ugdymo ir švietimo pagalbos reikmę, vykdydama švietimo pagalbos specialistų, progimnazijos vaiko gerovės komisijos, pedagoginių psichologinių ar švietimo pagalbos tarnybų rekomendacijas;

 108.4. progimnazijos galimybes (specialistų komanda, mokymo(si) aplinka, mokymo ir švietimo pagalbos lėšos).

 109. Progimnazija, pritaikydama ugdymo planą mokinio reikmėms, vadovaujasi Bendrųjų ugdymo planų 84.1, 84.2 ,85.3 ir101 punktuose nurodytu pradinio ir pagrindinio ugdymo dalykų programoms įgyvendinti skiriamų savaitinių pamokų skaičiumi.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

 110. Individualus ugdymo planas rengiamas:

 110.1. atsižvelgiant į mokinio specialiuosius ugdymosi poreikius, pedagoginės psichologinės ar švietimo pagalbos tarnybos rekomendacijas, ugdymo programą, ugdymo formą ir mokymo organizavimo būdą;

 110.2. mokiniui, kuris mokosi savarankišku mokymo proceso organizavimo būdu;

 110.3. kai mokiniui pagal pedagoginės psichologinės ar švietimo pagalbos tarnybos ir progimnazijos vaiko gerovės komisijos rekomendacijas tam tikru laikotarpiu reikia intensyvios švietimo pagalbos.

 111. Pritaikant bendrąjį progimnazijos ar klasės ugdymo planą individualioms mokinio ugdymosi reikmėms, galima:

 111.1. vėliau pradėti mokyti pirmosios ar antrosios užsienio kalbos, mokyti tik vienos užsienio kalbos mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslinto intelekto), judesio ir padėties, bendrųjų mokymosi sutrikimų, turintį kochlearinius implantus;

 111.2. besimokantį pagal individualizuotą pagrindinio ugdymo programą pagrindinio ugdymo programoje prasidedančių dalykų pradėti mokyti metais vėliau, juos sieti su praktiniais mokinio interesais, kasdiene gyvenimo patirtimi; mokymas gali būti organizuojamas atskiromis veiklomis;

 111.3. besimokančiam pagal individualizuotą pagrindinio ugdymo programą, jei ugdymas įgyvendinamas pagal Bendrųjų ugdymo planų 124 punktą, vietoje kelių vienos srities dalykų galima siūlyti integruotas tų dalykų pamokas, dalykų modulius, projektines veiklas, skirtas esminėms srities dalykų ir bendrosioms kompetencijoms įgyti;

 111.4. nemokyti užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuvių, lietuvių gestų kalbai mokyti;

 111.5. nemokyti muzikos turinčiojo klausos sutrikimą (išskyrus nežymų);

 111.6. nemokyti technologijų turinčiojo judesio ir padėties bei neurologinių sutrikimų (išskyrus lengvus);

 111.7. vietoj šiame punkte nurodytų dalykų mokinys gali rinktis kitus individualaus ugdymo plano dalykus, tenkinančius specialiuosius ugdymosi poreikius, gauti pedagoginę ar specialiąją pedagoginę pagalbą**.**

 112. Mokiniui, kuris mokosi pagal pritaikytą bendrojo ugdymo programą, individualus ugdymo planas sudaromas vadovaujantis Bendrųjų ugdymo planų 84.1,84.2,85.3 ir 101 punktuose dalykų programoms įgyvendinti nurodomų savaitinių pamokų skaičiumi, kuris gali būti koreguojamas iki 20 procentų. Bendras pamokų ir neformaliojo švietimo pamokų skaičius gali būti mažinamas ar didinamas 1 ar 2 pamokomis.

 113. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas. Kai progimnazijoje nėra švietimo pagalbos specialistų, mokytoją konsultuoja progimnaziją aptarnaujančios pedagoginės psichologinės ar švietimo pagalbos tarnybos ir (ar) savivaldybės administracijos švietimo padalinių specialistai.

 **TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ,**

 **MOKYMOSI PASIEKIMŲ IR PAŽANGOS VERTINIMAS**

 114. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų Mokymosi pasiekimų ir pažangos vertinimo nuostatomis.

 115. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal bendrojoje programoje numatytus pasiekimus, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi).

116. Dėl mokinio, kuris mokosi pagal individualizuotą pagrindinio ugdymo programą arba Socialinių įgūdžių ugdymo programą, mokymosi pasiekimų vertinimo (būdų, periodiškumo) ir įforminimo susitariama progimnazijoje. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus. Vertinimo būdus renkasi progimnazija (vertinimo įrašai „įskaityta“, „neįskaityta“, aprašai, pažymiai ir kt.).

**KETVIRTASIS SKIRSNIS**

**SPECIALIOSIOS PEDAGOGINĖS IR SPECIALIOSIOS PAGALBOS MOKINIAMS TEIKIMAS**

 117. Specialiosios pedagoginės ir specialiosios pagalbos paskirtis – didinti ugdymo veiksmingumą.

 118. Progimnazija specialiąją pedagoginę ir specialiąją pagalbą mokiniui teikia vadovaudamasi teisės aktais ir įgyvendindama pedagoginės psichologinės ar švietimo pagalbos tarnybos ir progimnazijos vaiko gerovės komisijos rekomendacijas.

 119. Specialioji pedagoginė pagalba teikiama:

 119.1. vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“;

 119.2. ugdymo proceso metu ar pasibaigus ugdymo procesui, atsižvelgiant į mokinio galias, keliamus ugdymo(si) tikslus, tenkinant jo reikmes. Siekiant įtraukties į bendrą ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai;

 119.3. specialiųjų pratybų forma: individualių, mažoms grupelėms (2–4 mokiniai), grupėms (5–8 mokiniai). Mokiniams, turintiems didelių ir labai didelių specialiųjų ugdymosi poreikių, pagalba gali būti teikiama per specialiąsias pamokas.

 120. Specialioji pagalba:

 120.1. teikiama vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“;

 120.2. teikiama mokytojo padėjėjo;

 120.3. teikiama ugdymo proceso metu.

 **PENKTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

121. Mokinio, turinčio specialiųjų ugdymosi poreikių, mokymą namie savarankišku mokymo proceso organizavimo būdu organizuoja progimnazija pagal vaiko gerovės komisijos ir pedagoginės psichologinės ar švietimo pagalbos tarnybos, gydytojų rekomendacijas sudariusi individualų ugdymo planą mokymosi namie laikotarpiui.

 122. Mokiniui, kuris mokosi pagal pritaikytą bendrojo ugdymo programą, mokyti namie progimnazija skiria pamokų vadovaudamasi Bendrųjų ugdymo planų 107–110 ir 124, 143 punktais, 1 ar 2 pamokos gali būti skiriamos specialiosioms pamokoms pratyboms.

 123. Mokiniui, kuris mokosi pagal individualizuotą pagrindinio ugdymo programą, mokyti namie skiriama ne mažiau kaip 8 valandos per savaitę:

 123.1. mokymas namie organizuojamas vadovaujantis Bendrųjų ugdymo planų 107–110 punktais, 1 ar 2 pamokos gali būti skiriamos specialiosioms pamokoms ar specialiosioms pratyboms;

 123.2. turinčiam judesio ir padėties sutrikimų rekomenduojama 1–2 valandas per savaitę skirti gydomajai mankštai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1 priedas**

**VILNIAUS SIMONO STANEVIČIAUS PROGIMNAZIJOS 5–8 KLASIŲ MOKINIŲ SOCIALINĖS-pilietinės VEIKLOS ORGANIZAVIMO TVARKA**

 **BENDROSIOS NUOSTATOS**

1. Tvarka parengta vadovaujantis ŠMM Bendrojo ugdymo departamento 2007-08-21 d. rašto Nr. SR-12-05-69 rekomendacijomis.

2. Socialinė-pilietinė veikla yra neatskiriama bendrojo pagrindinio ugdymo dalis, vykdoma ugdymo proceso, skirto kultūrinei, meninei, pažintinei, kūrybinei, sportinei, praktinei, socialinei veiklai, metu. Socialinė-pilietinė veikla siejama su pilietiškumo ugdymu, progimnazijos bendruomenės projektais, kultūrinėmis bei socializacijos programomis ir yra įtraukiama į progimnazijos ugdymo planą..

3. Socialinė-pilietinė veikla organizuojama 5–8 klasių mokiniams. Organizuojant socialinę-pilietinę veiklą, atsižvelgiama į mokinių amžiaus tarpsnių ypatumus.

 **SOCIALINĖS-PILIETINĖSVEIKLOS ORGANIZAVIMO TVARKA**

4.Socialinė-pilietinė veikla organizuojama:

4.1. 5–6 kl. mokinių veikla orientuota į mokinių socialinių ryšių kūrimą ir stiprinimą pačioje klasės, mokyklos bendruomenėje: klasės kabineto priežiūra, mokyklos aplinkos tvarkymas, budėjimas drabužinėje, kultūrinių renginių organizavimas klasėje, dalyvavimas klasės savivaldoje, klasės sienlaikraščio, metraščio leidyba, progimnazijos aplinkos tvarkymas, dalyvavimas akcijoje „Darom“ Fabijoniškių mikrorajone, atstovavimas progimnazijai miesto renginiuose, kultūrinių renginių organizavimas progimnazijoje, dalyvavimas socialinės paramos akcijose, pagalba specialiųjų poreikių, mokymosi sunkumų turintiems mokiniams, progimnazijos svečių sutikimas ir aptarnavimas.

4.2. 7–8 kl. mokinių veikla orientuota į pilietiškumo bei atsakingo dalyvavimo gebėjimų ugdymąsi, dalyvaujant progimnazijos savivaldoje, vietos bendruomenės ir jaunimo organizacijų veikloje, budėjimas valgykloje, drabužinėje pertraukų ir renginių metu progimnazijoje, savanoriavimas vaikų dienos centre „Svajonių laivas“, progimnazijos bibliotekoje.

 5. Socialinės-pilietinės veiklos trukmė per mokslo metus:

 5.1. 5–6 klasėse po 10 val.

 5.2. 7–8 klasėse po 10 val.

 6. Socialinę-pilietinę veiklą koordinuoja direktoriaus pavaduotoja neformaliajam švietimui.

7. Socialinę-pilietinę veiklą gali organizuoti: klasių auklėtojai, dalykų mokytojai, socialinė pedagogė, psichologė, progimnazijos administracija, bibliotekos darbuotojai, kiti progimnazijos darbuotojai.

8. Klasės auklėtoja(s) supažindina su socialinės-pilietinės veiklos aprašu. Kiekvienam mokiniui užveda ,,Socialinės-pilietinės veiklos apskaitos lapus“, kurie susegami į atskirą segtuvą ir laikomi klasėje. Mokinys, savarankiškai vykdęs socialinę-pilietinę veiklą, paima iš klasės auklėtojos (-o) ,,Socialinės-pilietinės veiklos apskaitos lapą“, pateikia veiklos organizatoriui užpildyti ir pasirašyti. Užpildytą lapą grąžina klasės auklėtojai (-ui). Esant reikalui apskaitos lapą tvirtina direktorius.

9. Apskaitą vykdo klasės auklėtojos (-ai) „Klasės mokinių socialinės-pilietinės veiklos apskaitos lape”. Pasibaigus pusmečiams ir mokslo metams pažymi duomenis apie kiekvieno mokinio atliktą socialinę-pilietinę veiklą, suskaičiuoja socialinės-pilietinės veiklos trukmę ir nurodo valandų skaičių.

10. Klasės auklėtoja(s), likus 2 savaitėms iki mokslo metų pabaigos, informuoja kuruojantį vadovą apie mokinius, nesurinkusius reikiamo socialinės-pilietinės veiklos valandų skaičiaus. Kuruojantis vadovas tokius mokinius nukreipia tuo metu progimnazijai svarbiai socialinei veiklai.

**Vilniaus Simono Stanevičiaus progimnazija**

**Mokinio socialinės-pilietinės veiklos apskaitos lapas**

Mokinio vardas, pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasė\_\_\_\_\_\_\_\_\_Klasės auklėtoja(s)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| Eil. Nr. | Veiklos | Data | Val.sk. | Veiklą organizavusio asmens pavardė, parašas | Auklėtojos (-o) parašas |
| 1. |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**2 priedas**

**VILNAUS SIMONO STANEVIČIAUS PROGIMNAZIJOS NEFORMALIOJO VAIKŲ ŠVIETIMO ORGANIZAVIMO TVARKA**

**I.BENDROSIOS NUOSTATOS**

1. Neformalusis vaikų švietimas įgyvendinamas pagal Neformaliojo vaikų švietimo koncepciją, patvirtintą Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 (Žin., 2006, Nr. 4-115).

2. Neformaliojo vaikų švietimo veikla skirta meninę, sporto ar kitą veiklą pasirinkusių mokinių asmeninėms, socialinėms, edukacinėms, profesinėms kompetencijoms ugdyti.

3. Neformaliajam švietimui naudojamas pagal paskirtį Bendrojo ugdymo plane numatomas valandų skaičius per metus. Neformaliojo švietimo valandos paskirstomos atsižvelgus į neformaliojo švietimo organizavimo mokykloje tradicijas ir tikslingumą, turimas mokinio krepšelio lėšas.

4. Mokykla kiekvienų mokslo metų pabaigoje įvertina ateinančiųjų mokslo metų mokinių neformaliojo švietimo poreikius, prireikus juos tikslina mokslo metų pradžioje ir, atsižvelgdama į juos, skiria valandas neformaliojo švietimo programoms vykdyti.

**II. UGDYMO ORGANIZAVIMO KRITERIJAI**

5. Skirstant neformaliojo švietimo valandas atsižvelgiama į šiuos kriterijus:

5.1. progimnazijos tikslus ir uždavinius;

5.2. mokinių polinkius, poreikius ir tėvų (globėjų) pageidavimus;

5.3. mokinių  amžių;

5.4. pedagogų gebėjimą vykdyti neformalųjį švietimą;

5.6. mokinių krepšeliui skirtas lėšas;

5.7. progimnazijos ugdymo planuose neformaliajam švietimui skiriamų  valandų  pagal ugdymo programas ir klasių skaičių.

**III. NEFORMALIOJO ŠVIETIMO ORGANIZAVIMO TVARKA**

6. Sportinę, meninę, kraštotyrinę, gamtosauginę, karjeros ugdymo ir panašią veiklą mokiniai renkasi laisvai, ji atliekama įgyvendinant:

6.1. neformaliojo švietimo programas, finansuojamas mokinio krepšelio lėšomis;

6.2. pažintinę veiklą finansuoti pagal Mokinio pažintinei veiklai skirtų lėšų naudojimo metodines rekomendacijas, patvirtintas Lietuvos Respublikos švietimo ir mokslo ministro 2007 m. spalio 2 d. įsakymu Nr. ISAK-1934 (Žin., 2007, Nr. 105-4319).

7. Neformaliojo švietimo programas, atsižvelgę į mokyklos plane iškeltus tikslus, rengia mokytojai, jos aptariamos metodinėse grupėse, derinamos su kuruojančiu direktoriaus pavaduotoju.

8. Neformalųjį švietimą kuruojantis direktoriaus pavaduotojas teikia mokyklos direktoriui įsakymu tvirtinti tradicines, turinčias tęstinumą neformaliojo švietimo programas iki rugsėjo 5 d., naujas – iki spalio 1 d.

9. Neformaliojo švietimo valandos kuruojančio direktoriaus pavaduotojo teikimu skiriamos mokyklos direktoriaus įsakymu.

10. Neformaliojo švietimo grupės steigiamos mokinių tėvų ir pedagogų, pageidaujančių vadovauti grupėms, raštiškų prašymų pagrindu.

11. Neformaliojo švietimo organizuojami ne tik mokykloje, bet ir už jos ribų.

12. Minimalus nuolat lankančių užsiėmimus narių skaičius neformaliojo švietimo grupėje ne mažiau kaip 12 mokinių. Neformaliojo ugdymo grupės sudėtis metų eigoje gali keistis.

13. Neformaliojo švietimo užsiėmimai vyksta pagal direktoriaus pavaduotojos sudarytą grafiką ir direktoriaus įsakymu patvirtintą neformaliojo švietimo užsiėmimų grafiką. Sudarydami neformaliojo švietimo užsiėmimų grafiką vadovai maksimaliai atsižvelgia į mokinių bei jų tėvų (globėjų) pageidavimus.

14. Neformaliojo vaikų švietimo programos gali būti intensyvinamos mokinių (rudens, žiemos ar pavasario) atostogų metu pagal sudarytą ir su mokinių tėvais suderintą bei mokyklos direktoriaus patvirtintą tvarkaraštį.

**IV. NEFORMALIOJO ŠVIETIMO FIKSAVIMAS IR ATSISKAITYMO TVARKA**

15. Neformaliojo švietimo veikla fiksuojama el. dienyne, laikantis visų dienyno pildymo reikalavimų.

16. Neformaliojo švietimo pasiekimus grupių vadovai mokyklos bendruomenei pristato organizuodami parodas, koncertus, dalyvaudami įvairiuose renginiuose, šventėse, spartakiadose mokinių varžybose, konkursuose mokykloje ir už jos ribų.

17. Už pasiekimus mokiniai ir pedagogai skatinami mokyklos padėkos raštais.

18. Neformaliojo švietimo programų vykdymas finansuojamas mokinio krepšelio lėšomis.

19. Jei mokinys pasirenka neformaliojo vaikų švietimo programą kitose neformalųjį vaikų švietimą vykdančiose Vilniaus miesto savivaldybės įstaigose, už neformalųjį švietimą mokykla atsiskaito vadovaudamasi “Mokinio krepšelio lėšų, skirtų atsiskaityti už neformalųjį vaikų švietimą, perskirstymo ir naudojimo tvarkos aprašu”, patvirtintu Vilniaus miesto savivaldybės tarybos 2009 m. liepos 15 d. sprendimu Nr.1-1148 „Dėl Mokinio krepšelio lėšų, skirtų atsiskaityti už neformalųjį vaikų švietimą, perskirstymo ir naudojimo tvarkos aprašo tvirtinimo“.

**3 priedas**

**VILNIAUS SIMONO STANEVIČIAUS PROGIMNAZIJOS MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMO TVARKA**

 **TIKSLAS**

 1. Sistemingai plėtoti progimnazijos ir mokinių tėvų (globėjų, rūpintojų) bendradarbiavimą, teikiant informaciją apie ugdymo proceso organizavimą progimnazijoje, vaikų ugdymo(si) poreikius, pasiekimus, pažangą, progimnazijos lankymą ir elgesį, organizuojant pedagoginį ir psichologinį tėvų švietimą.

**UŽDAVINIAI**

 2. Mokinių tėvų (globėjų, rūpintojų) bendradarbiavimo uždavinys – teikti žinių apie progimnazijoje vykdomas formaliojo ir neformaliojo švietimo programas, vaikų ir mokinių ugdymo(si) rezultatus, lankomumą, elgesį, progimnazijos veiklą ir veiklos rezultatus.

 3. Mokinių tėvų (globėjų, rūpintojų) švietimo uždavinys – teikti pedagoginių ir psichologinių žinių, ugdant įvairaus amžiaus tarpsnio vaikus, bendrų tikslų siekimas esant probleminėms situacijoms.

**INFORMACIJOS, TEIKIAMOS MOKINIŲ TĖVAMS (GLOBĖJAMS, RŪPINTOJAMS), POBŪDIS**

 4. Progimnazijos mokinių tėvams teikiama informacija susijusi su:

4.1. Lietuvos Respublikos Vyriausybės, Švietimo ir mokslo ministerijos, savivaldybės  vykdoma švietimo politika;

4.2. progimnazijos nuostatų, progimnazijos strateginės veiklos programos, progimnazijos metinės veiklos programos pagrindu ir progimnazijos veiklos kokybės įsivertinimo bei išorinio vertinimo išvadomis;

4.3. švietimo naujovėmis, paslaugų įvairove, ugdymo tendencijomis;

4.4. progimnazijos ugdymo planu, mokymo turiniu, vertinimo sistema;

4.5. ugdymo pasiekimų patikrinimo organizavimo ir vykdymo tvarka bei rezultatais;

4.6. progimnazijos moksline, menine, sportine veikla;

4.7. vaikų mokymusi, lankomumu;

4.8. vaiko elgesio klausimais;

4.9. priimtais nutarimais (padėkos, papeikimai, įspėjimai, ir pan.), kurie susiję su vaiku.

**BENDRADARBIAVIMO SU TĖVAIS (GLOBĖJAIS, RŪPINTOJAIS) ORGANIZAVIMAS**

**5.** **Progimnazija:**

5.1. organizuoja bendrus tėvų susirinkimus pagal ugdymo pakopas (du kartus per metus);

5.2. organizuoja Atvirų durų (Tėvų) dienas du kartus per metus (vasario–kovo mėn.);

5.3. pateikia informaciją, susijusią su ugdymo proceso organizavimu, progimnazijos internetiniame tinklalapyje ([www.staneviciaus.lt](http://www.staneviciaus.lt/)), elektroniniame dienyne, lankstinukuose, stenduose;

5.4. įtraukia penkis tėvų (globėjų, rūpintojų) atstovus į progimnazijos savivaldą (tarybą);

5.5. su tėvais (globėjais, rūpintojais) pasirašo vaiko priėmimo į progimnaziją sutartį.

**6. Klasių auklėtojai:**

6.1. organizuoja klasių tėvų susirinkimus (baigiantis pusmečiui, ne mažiau kaip du kartus per metus);

6.2. vieną kartą per mėnesį apie vaikų mokymąsi ir lankomumą informuoja tėvus, neturinčius galimybės prisijungti prie elektroninio dienyno ir raštu pateikusiems pageidavimą gauti išspausdintus mokinio rezultatus;

6.3. likus mėnesiui iki pusmečio pabaigos, žodžiu, telefonu ir per elektroninį dienyną informuoja auklėtinių tėvus apie signalinius pusmečio įvertinimus;

6.4. pasibaigus pusmečiui, tėvams, neturintiems galimybės prisijungti prie elektroninio dienyno ir raštu pateikusiems pageidavimą, išspausdina mokinio pažangumo rezultatus, pateikia informaciją apie pusmečio lankomumo rezultatus;

6.5. pasibaigus pusmečiui, per 5 dienas individualiai supažindina tėvus su Mokytojų tarybos nutarimu, jei yra priimtų sprendimų dėl jų vaiko mokymosi, lankomumo, elgesio;

6.6. informuoja auklėtinių tėvus apie mokiniui skirtą padėką ar nuobaudą;

6.7. raštu informuoja auklėtinių tėvus apie renginius, susirinkimus ar kitą veiklą, kurioje jie turėtų dalyvauti (ne vėliau kaip prieš 7 kalendorines dienas);

6.8. mobiliuoju ryšiu (žinute) informuoja mokinių tėvus apie jų vaiko nedalyvavimą pamokose;

6.9. tėvų ir klasės auklėtojo susitarimu įvairią informaciją teikia naudodamasis kontaktiniu tėvų elektroniniu paštu, mobiliuoju telefonu.

**7. Mokytojai:**

7.1. informuoja tėvus apie mokomojo dalyko turinį, vertinimo būdus klasių tėvų susirinkimuose;

7.2. informuoja tėvus apie vaiko mokymo(si) pasiekimus pildydami elektroninį dienyną;

7.3. informuoja apie vaiko individualią pažangą ir pasiekimus, mokymosi spragas ir reikiamą pagalbą per Atvirų durų dienas arba pagal poreikį.

**8. Socialinis pedagogas:**

8.1. informuoja apie iškilusias problemas tėvus (globėjus, rūpintojus) individualiai pagal poreikį telefonu, per elektroninį dienyną;

8.2. progimnazijos internetiniame puslapyje pateikia informaciją apie organizuojamus renginius, vykdomus projektus, vykdomą veiklą;

8.3. progimnazijos elektroniniame dienyne mokinių tėvams (globėjams, rūpintojams) rašo informacinio pobūdžio laiškus, kvietimus.

**9. Psichologas:**

9.1. informuoja apie iškilusias problemas tėvus (globėjus, rūpintojus) individualiai pagal poreikį telefonu;

9.2. progimnazijos internetiniame puslapyje pateikia informaciją apie organizuojamus renginius, vykdomus projektus, vykdomą veiklą;

9.3. progimnazijos el. dienyne mokinių tėvams (globėjams, rūpintojams) rašo informacinio pobūdžio laiškus, kvietimus.

**10. Specialusis pedagogas-logopedas:**

10.1. informuoja tėvus (globėjus, rūpintojus) individualiai pagal poreikį dėl mokinių įvertinimo siekiant pritaikyti ugdymo turinį;

10.2. esant reikalui, individualiai informuoja tėvus (globėjus, rūpintojus) apie veiklos su pritaikyto ugdymo turinio mokiniais eigą, teigiamus (neigiamus) pokyčius.

**11. Vaiko gerovės komisija (VGK):**

11.1. netinkamas mokinio elgesys aptariamas vaiko gerovės komisijos posėdyje, dalyvaujant tėvams progimnazijos nustatyta tvarka;

11.2. Vaiko gerovės komisija bendradarbiauja su tėvais, nustatant vaiko specialiuosius ugdymosi poreikius, pritaikant ugdymo programas.

**BAIGIAMOSIOS NUOSTATOS**

 12. Siekiant užtikrinti efektyvų progimnazijos ir mokinių tėvų (globėjų, rūpintojų) bendradarbiavimą ir švietimą, mokinių tėvai (globėjai, rūpintojai) turi nuolat domėtis vaiko ugdymo

(si) rezultatais ir bendradarbiauti su mokyklos administracija, mokytojais, klasių auklėtojais, kitais specialistais, koreguojant ir kontroliuojant vaiko ugdymąsi ir elgesį.

 13. Pageidavimus, pasiūlymus dėl mokinių tėvų (globėjų, rūpintojų) informavimo ar švietimo mokinių tėvai (globėjai, rūpintojai) žodžiu ar raštu gali pareikšti progimnazijos direktoriui, direktoriaus pavaduotojams ugdymui, klasių auklėtojams, aptarti Progimnazijos taryboje.

**LAUKIAMI REZULTATAI**

 14. Sukurta gerai veikianti tėvų (globėjų, rūpintojų) informavimo ir bendradarbiavimo su progimnazija sistema.

 15. Bendradarbiavimo su tėvais (globėjais, rūpintojais) sistemos diegimas leis geriau valdyti ugdymo pokyčius.

16. Glaudus ryšys tarp tėvų ir jų vaikų darys teigiamą poveikį mokinių mokymosi pasiekimams.

**4 priedas**

**PROGIMNAZIJOS VADOVĖLIŲ IR KITŲ MOKYMO(SI) PRIEMONIŲ PASIRINKIMO PRINCIPAI IR TVARKA**

1. Progimnazija įsigydama vadovėlius, vadovaujasi galimų įsigyti vadovėlių sąrašų, Lietuvos Respublikos Švietimo ir mokslo ministro patvirtintu galiojančiu vadovėlių sąrašu.

2. Vadovėlių ir mokymo priemonių užsakymu ir įsigijimu rūpinasi progimnazija. Jų įsigijimui naudojamos mokinio krepšelio lėšos iš progimnazijai skirtų asignavimų, bei savivaldybės skirtos lėšos.

3. Nustatomas toks vadovėlių ir mokymo priemonių įsigijimo eiliškumas ir terminai:

3.1. dalykų mokytojai (pradinių klasių mokytojai) metodinėse grupėse priima sprendimą dėl vadovėlių ir mokymo priemonių poreikio. Mokymo priemonės atsižvelgiant į esamas lėšas, įsigyjamos ir teikiamos mokytojams išlaikant proporcingumo principu (lėšos skiriamos pagal metodinėse grupėse esančių mokytojų skaičių). Mokymo priemonių viešuosius pirkimus atlieka tam turintis įgaliojimą direktoriaus pavaduotojas ūkio reikalams;

3.2. bibliotekininkė žinodama finansines galimybes ir turimą progimnazijos vadovėlių fondą bei mokinių, besimokančių progimnazijoje pokyčius, teikia galimų įsigyti vadovėlių sąrašą;

3.3. progimnazijos administracija, įvertinusi norimų įsigyti vadovėlių sąrašą nustato prioritetus:

a) trūkstamų vadovėlių skaičiaus papildymas;

b) vadovėlių reikalingų atnaujintoms programoms įgyvendinti;

c) esamų bet pakankamai nusidėvėjusių vadovėlių atnaujinimui.

3.4. bibliotekininkė turėdama įgaliojimą atlikti viešuosius pirkimus teikia užsakymus

parinktiems leidėjams/pirkėjams;

3.5. su leidėjais/tiekėjais progimnazija sudaro sutartis, kurioje nustatomi užsakytų vadovėlių pristatymo į progimnaziją terminai, atsiskaitymo būdas.

4. Priimtų ir išduodamų vadovėlių apskaitą veda atsakinga bibliotekininkė.

5. Mokiniai vadovėliais ir mokymo priemonėmis, naudojamomis pamokų metu, aprūpinami nemokamai.

6. Iš bibliotekos vadovėlius paima dalyko arba klasės mokytojas atsižvelgdamas į mokinių skaičių klasėje bei turimų bibliotekoje vadovėlių skaičių. Už paimtų iš mokytojo vadovėlių saugojimą ir tvarkymą atsako juos paėmęs mokinys.

7. Mokiniui piktavališkai sugadinus vadovėlį, mokymo priemonę, klasės auklėtojas kreipiasi į tėvus dėl žalos progimnazijai atlyginimo. Žalos dydis – vadovėlio, mokymo priemonės kaina. Tėvai gali į progimnazijos biblioteką pristatyti naują vadovėlį arba į progimnazijos kasą įnešti vadovėlio ar mokymo priemonės vertę atitinkančią sumą.

8. Pasibaigus mokslo metams arba mokytojui nusprendus, kad vadovėliai nebereikalingi jie grąžinami į biblioteką.